text:
Ishyari ni “umubabaro umuntu agira cyangwa umutima mubi umuntu aterwa no kubona undi hari icyo amurusha.” Kimwe n’ikimungu kiri mu mubiri, umuntu ashobora kuganzwa n’ishyari bigatuma ibyishimo bye biyoyoka.
None se bigenda bite ngo ishyari rishinge imizi mu mutima w’umuntu? Twabwirwa n’iki ko turifite, kandi se twarirwanya dute? Umucuruzi ntiyagirira ishyari umukinnyi wa filimi w’icyamamare, ariko ashobora kugirira ishyari mugenzi we w’umucuruzi ugenda atera imbere.
Urugero: aho kugira ngo abategetsi bo mu bwami bwa kera bw’Abaperesi bagirire ishyari umwami, barigiriye undi mutegetsi mugenzi wabo witwaga Daniyeli wari ufite ubuhanga bwihariye. Ikigaragaza ko abo bagabo bari bararakariye Daniyeli cyane, ni uko bacuze umugambi wo kumwica. Icyakora uwo mugambi mubisha warabapfubanye (Daniyeli 6:1-24).
Wabwirwa n’iki ko ufitiye abandi ishyari? Ibaze uti “ese iyo mugenzi wanjye turi mu kigero kimwe agize icyo ageraho biranshimisha cyangwa birambabaza? Ese iyo umuvandimwe wanjye, umunyeshuri w’umuhanga twigana cyangwa umukozi mugenzi wanjye atsinzwe cyangwa agakora ikosa runaka, birambabaza cyangwa biranshimisha?” Niba ku kibazo cya mbere washubije uvuga ko ‘bikubabaza,’ naho ku cya kabiri ukavuga ko ‘bigushimisha,’ waba watangiye kugira ishyari (Intangiriro 26:12-14).
Kugira ngo turwanye ishyari, tugomba kwitoza kwicisha bugufi no kwiyoroshya by’ukuri, kuko bidufasha guha abandi agaciro no kwishimira ibyo bashoboye n’imico yabo myiza. Bibiliya igira iti “Ntimukagire icyo mukorera kwirema ibice cyangwa kwifata uko mutari, ahubwo mwicishe bugufi mu mitima, umuntu wese yibwire ko mugenzi we amuruta”(Abafilipi 2:3). Iyo twumviye iyo nama nziza, tugaragariza abandi urukundo ruzira uburyarya, uwo akaba ari undi muco utuma umuntu agira ibyishimo.
“Twe kwifata uko tutari, twenderanya kandi tugirirana amahari.”- Abagalatiya 5:26.


c: text/html

text:
Igihe cy’ubwangavu ni igihe cyiza gishimishije cyane, ni igihe umukobwa wese aba atangiye kugaragaza impinduka zitandukanye zo ku mubiri no mu bitekerezo.
Izo mpinduka hari abakobwa benshi zigeraho bagatangira kugira ipfunwe, bakumva birababangamiye cyane.
Reka turebere hamwe zimwe mu mpamvu zitera abakobwa kugira ipfunwe aho kugira ishema.
Impamvu ya mbere: Abakobwa benshi nta makuru ahagije baba bafite ku mpinduka zigiye kubabaho, cyangwa bakaba barabwiwe y’ibinyoma, hanyuma impinduka zatangira kubabaho bagasanga zitandukanye cyane n’ibyo babwiwe.
Impamvu ya kabiri kuba hari ibintu bibi abantu bakunda guhuza na zimwe mu mpinduka ziba ku mukobwa mu gihe cye cy’ ubwangavu. Ibyo bituma umukobwa ugeze mu gihe cy’ubwangavu yiyumva nk’ugeze mu gihe giteye ipfunwe, igihe kibi, mbese kwakira izo mpinduka bikamugora cyane.
Bimwe mu bintu bibi abantu bahuza n’icyo kigero cy’ ubwangavu nibi bikurikira:
- Umukobwa uri mu mihango ntiyaterura umwana w’uruhinja kuko amuteruye yamuhumanya akazana ibiheri ku mubiri wose.
- Umukobwa uri mu mihango kandi ntiyanyura mu murima w’ ibihaza ngo byahita bibora.
- Umukobwa uri mu mihango kandi ntiyegera aho inka irimo kubyara ngo ntiyabyara neza.
- Umukobwa uri mu mihango ntiyakwegera ahantu bari kwenga ibitoki kuko byahita bitema.
Ibi byose iyo umukobwa yabibwiwe akaba ari uko abizi, iyo ageze mu bwangavu agatekereza ko agiye kujya mu mihango biramubabaza, bikamutera ipfunwe cyane yibaza uko azabyitwaramo muri icyo gihe.
Impamvu ya gatatu ni kugira ibiheri mu maso akabona nta gisa neza nka kera, kumera amabere manini birenze uko yabyifuzaga, cyangwa akabyibuha cyane mu gihe gito bikamubangamira akajya abura imyambaro myiza imukwiriye, ibi na byo iyo bimubayeho bimutera ipfunwe.
Indi mpamvu tutakwirengagiza itera abakobwa ipfunwe iyo bageze mu bwangavu ni uko umwangavu aba yiyumva nk’umuntu mukuru, ariko ababyeyi ndetse n’abo bavukana bagakomeza kumufata nk’umwana muto ku buryo ibitekerezo byose atanze badapfa kubyakira bityo bikamubabaza.
Iyo abakobwa batangiye kujya mu mihango biba bibagoye kubimenyera kuko bisaba isuku irenze, kwigengeserera cyane, kuribwa mu nda ndetse n’umutwe, kugira iseseme n’ ibindi bijyanye na byo. Ibi byose bituma umukobwa yumva atameze neza bityo akagira ipfunwe aho kumva afite ishema.
Nubwo tubonye ko abenshi mu bangavu bagira ipfunwe mu gihe bageze mu bwangavu, si ko byari bikwiye kumera, byaba byiza ahubwo abakobwa bageze mu bwangavu babyishimiye cyane, aho kugira ipfunwe kuko ubwangavu ni igihe cyiza, aho umukobwa aba atangiye kuva mu bwana abaye umuntu mukuru.
Ibintu byose biba bigiye kumubaho ni byiza kandi birasanzwe, aba akwiye gushaka amakuru ahagije ku muntu yumva yizeye, akamusobanurira neza ibijyanye n’icyo gihe. Iyo umwangavu afite ubumenyi ndetse n’abo babana bakamushyigikira mu bwangavu nta kabuza azumva anejejwe no kuba umuntu mukuru azumva afite ishema aho kugira ipfunwe.
Babyeyi rero tugerageze kuba hafi y’ abakobwa bacu igihe bageze mu bwangavu , tubasobanurire byose ntacyo tubahishe, ibyo bizatuma baba bishimye nibagera mu gihe cyabo cy’ ubwangavu.

robotstxt: allowed

filter: keep


text:
Pasiteri Ezra Mpyisi asanga ubukwe bw’umupfumu Rutangarwamaboko ntaho butaniye n’ubwo abantu bita aba gikirisitu ngo kuko ari umupfumu ari n’umukirisitu utarareka ibyaha byose bose ni aba Satani.
Asanga kandi gusezerana hakoreshejwe umwishywa cyangwa impeta byose ni kimwe kuko n’Imana ishyingira Adamu na Eva batagiye mu rusengero cyangwa ngo bambikane impeta, agasanga ik’ingenzi ari ugukundana nk’uko bikwiye umugabo n’umugore.
Mu bukwe bwatangaje benshi mu babutashye no mu babonye amafoto yabwo yacicikanaga ku binyamakuru no ku mbuga koranyambaga, umupfumu Modeste Nzayisenga Rutangarwamaboko uvura akoresheje ibya imbaraga za gakondo n’ibyatsi yakoze ubukwe mu mpera z’icyumweru gishize, ubukwe na Pasiteri Ezra Mpyisi yitabiriye akanigishamo Ijambo ry’Imana.
Ubu bukwe bwagaragayemo ibikoresho n’amafunguro bya Kinyarwanda bidakunze kuboneka mu bundi bukwe birimo gukoresha inkoko mu cyimbo cy’amasahani ndetse na rucakarara(umutsima w’amasaka) mu cyimbo cy’imitsima ya kizungu (gateau) ikoreshwa muri iki gihe ndetse aho kwambwikana impeta Rutangarwamaboko akambika umugeni we Umuziranenge Sana Cynthia icyatsi cyitwa ‘Umwishywa’ mu cyimbo cy’impeta, biri mu byatumye Pasiteri Ezra Mpyisi avuga ko ubu bukwe ari bwo bwa mbere atashye akabona ari bwo bwiza.
Mu kiganiro yahaye Ibyishimo.com, Pasiteri Mpyisi yahamije ko ubukwe bwa Rutangarwamaboko ari bwo bukwe yabonye bwujuje ibyangobwa biranga ubukwe bw’umuco wa Kinyarwanda. Avuga ko kwambikana impeta cyangwa umwishywa byose ari ibyo abantu bihimbiye bitewe n’imico yabo kandi byose ntaho bihurira n’Imana.
Impeta n’umwishywa byose si iby’Imana….
Pasiteri Mpyisi asanga uko ubukwe bwakorwa kose hakurikijwe umuco w’ahantu runaka ntacyo bivuze kuko ibyo Imana itabirebaho ahubwo isaba abashakanye gukundana bisabwa umugabo n’umugore kuko ngo kwambikana impeta cyangwa umwishywa byose atari umuco w’Imana.
Ati “Kera ntitwarongoraga? Udasambanye ukarongora umugore wawe!…buriya ni umuco w’i Rwanda, none se gushyingira kwa gikirisitu bashyingira bate? Hari ikintu kitwa umuco hari n’icyaha, abakirisitu barongoza impeta, impeta ni ubukirisitu? Abandi na bo bahanye igihango bakoresha umwishywa; ubwo mutandukaniye he se?”
Yakomeje agira ati “Igihe Imana yashyingiraga Adamu na Eva yari ifite impeta? Yari itite umwishywa? Yari ifite twa twenda bambara? Hari urusengero bagiyemo? Bivuze ngo umwishywa, impeta byose ni ubusa. Icyo Imana yavuze ni ukuvuga ngo uyu ni umugore wawe, uyu ni umugabo wawe kandi ibi ni byo nahavugiye. Nabwirije ubutumwa ngaragaza ko impeta n’umwishywa no kujya mu rusengero atari byo Imana yavuze, byose ni ibihimbano abantu bihimbiye, gushyingira kw’Imana ni uko umenya ko uyu ari umugore wawe uyu akaba umugabo wawe mukabana amahoro ntimuryane nk’uko ab’isi baryana”.
Impamvu yatumye ataha ubu bukwe yagira ngo ababwire ubutumwa Bwiza bwa Yesu Kristo
Pasiteri Mpyisi avuga ko icyari kimujyane ari ukuhavugira ubutumwa bwiza akabwira abari bahari ko Yesu Kristo ari umucunguzi w’abamwera bose. Avuga ko yishimiye ko bakoresheje umuco w’i Rwanda ariko kaba n’akanya keza ko kubereka umuco w’Imana uwo ari wo.
Ati “Ujye muri bo ubereke ko ibyo byabo: ni umuco w’i Rwanda, uw’Imana ni uyu nguyu, abajya mu kiriziya ni umuco w’Abayuda, iby’Imana ni ibi. Narahagiye nkora icyanjyanye[ kubwiriza ubutumwa]”.
Ubu bukwe bwabereye mu Bibungo bya Mukinga ho mu karere ka Kamonyi ari naho Rutangarwamaboko avuka, bwakurikiwe no kujya gufata amafoto i Nyanza mu rukari.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Donat Niyitanga


text:
Rulindo: abayobozi bitwaye neza mu mihigo bahawe ibihembo.
tariki ya 9/8/2013,mu murenge wa shyorongi ho mu karere ka Rulindo habereye umuhango wo guhemba ibigo byitwaye neza mu mihigo y’umwaka ushize 2012-2013,bikorera mu karere ka Rulindo.
Muri iyi gahunda hahembwe ibigo by’amashuri byakoze neza kurusha ibindi,ibigo nderabuzima,amakoperative ,amabanki n’ibindi. Hahembwe kandi n’imirenge itatu,yitwaye neza kurusha kurusha indi. Ibi ngo bikaba ari mu rwego rwo kubongerea imbaraga mu kazi kabo.
Ibi kandi ngo bituma n’abandi bataje mu mibare y’ibihembo babasha gushyiramo agatege,bityo ubutaha nabo bagaharanira gukora cyane ngo babone iryo shema ryo kuba indashyikirwa mu mihigo, nk’uko byatangajwe n’umuyobozi ushinzwe ubukungu muri aka karere Murindwa Propsper.
Yavuze ko ibi bigo byabaye ibya mbere ari ibyo gushimirwa cyane,ngo kuko bikomeje guhesha ishema akarere,bigatuma kaza ku isonga mu miyoborere myiza n’ibindi .
Yavuze ko mu igenzura ryakozwe harebwa abakoze neza kurusha abandi ,ryakoranywe ubushishozi n’ibanga bikomeye,bityo ngo abahembwe koko bakaba bari babikwiye.
Yagize atiâ€Guhemba abitwaye neza kurusha abandi mu mihigo bifite icyo bimaze,kuko abahawe ibihembo bibongerera imbaraga mu kazi kabo.Ikindi ni uko bituma utahembwe,nawe agira ishyaka ryo gukora cyane,kugira ngo ubutaha nawe abashe kuba yahembwa.Kandi ni n’ishema kuko iyo ugaragaye mu bakoze neza uba wunva wishimye.â€
Yakomeje agira atiâ€mu igenzura ryakozwe nta buriganya bwabayemo kuko hashyizweho abantu b’inzobere bari babishinzwe,twizera ko babikoraye ubushishozi budasanzwe,abahembwe bari babikwiye.â€
Umukuru w’intara y’amajyaruguru Bosenibamwe Aimee wari waje kwifatanya n’abanya Rulindo muri uyu muhango yashimiye cyane abayobozi muri aka karere,uburyo bakora akazi kabo neza.
Yavuze ko akarereka Rulindo kaza ku isonga mu ntara y’amajyaruguru mu gukora neza,abashishikariza gukomeza gukomeza iyo ntambwe.
Yabijeje kandi ko azakomeza kubaba hafi mu bufasha bwose haba mu bitekerezo no mu bindi byose.
Mu mirenge itatu yaje imbere mu mikorere myiza ,harimo umurenge wa Cyinzuzi ari nawo wabaye uwa mbere,hakurikiraho Kisaro,hamwe na kinihira.
Abayobozi b’iyi mirenge bakaba bashimishijwe n’ibihembo bahawe bavuga ko noneho bagiye gukora neza kurushaho.


text:
Ubwo yafunguraga umuhango wo kwibuka Jenoside yakorewe Abatutsi ku nshuro ya 23, Perezida Kagame yagarutse ku butwari bw’umusirikare Mbaye Diagne n’abandi banyamahanga bagaragaje ubwitange mu kurokora Abatutsi mu gihe Loni yo yareberaga
Capitaine Mbaye Diagne ukomoka muri Senegali, umwe mu basirikari bari mu butumwa bwa Loni (UNAMIR) yishwe ku ya 31 Gicurasi ubwo yageragezaga gutabara Abatutsi bari bihishe muri Hotel de Milles Collines
Kagame yagize ati “harimo n’abantu ku giti cyabo bashoboye kugira icyo bakora. ni yo mpamvu twibuka umusirikare wo muri Senegal wari Capitaine wanze kumvira amategeko rusange agakoresha amategeko ashingiye ku mutimanama we wo kumva ko ibyakorwaga atari byo.”
Kagame akomeza avuga ku basirikari bo muri Ghana na bo bari mu mutwe wa UNAMIR banze kumva amategeko bahabwaga n’ababakuriye kuko babonaga atari byo.
Yagize ati“ni yo mpamvu abasirikare ba Ghana hari abanze kumva ibyo bababwira baravuga bati ibyo ntabwo ari byo. Abanya Senegal n’abanya Ghana murumva ikibahuza. Ni nka bya bindi navugaga mbere by’uko Abanyafurika bahagaze ku Rwanda ejobundi. Hari n’abandi bagiye barokora abantu bavuye mu bihugu bitandukanye. Umunyamerika warwanye ku bantu akagaburira abari bihishe agahuruza akagira ate… na we twamuhaye ishimwe rijyanye n’igikorwa. Hari abandi mu bihugu bitandukanye by’i Burayi ndetse n’ahandi… abantu ku giti cyabo.”
Capitaine Mbaye ukomoka mu gihugu cya Senegal, yabashije kurokora ubuzima bw’Abatutsi bagera kuri 600 bari bahungiye muri Hoteli ya Milles Collines kubera ubumuntu no kudatinya kwe.
Uyu musirikare wishwe ku myaka 36 agasiga umugore n’abana 2 bakiri bato, yageze mu Rwanda mu butumwa bwa Loni nk’indorerezi maze acumbikirwa muri Milles Collines.
Ubwo Jenoside yatangiraga, uyu musirikare mukuru yahise atangira kurokora abantu ahereye ku bana ba Uwilingiyimana Agatha wari Minisitiri w’Intebe wari umaze kwicwa.
N’ubwo hari amabwiriza ya Loni yabuzaga indorerezi kujya gutabara abasivile, Mbaye ntiyayubahirije maze atangira gutangirwa raporo nk’umuntu warenze ku mabwiriza agatabara kandi bitari byemewe, nyamara bikagaragara ko ibyo yakoraga kwari ugufasha ikiremwamuntu no gutabara.
Ngo yafashije amagana y’Abatutsi bari muri Milles Collines kugera mu birindiro by’Inkotanyi byari biherereye ku Murindi.
Mbaye ari mu bagenewe na Perezida wa Repubulika igihembo cyiswe “Umurinzi” kigenerwa abantu bagaragaje ubutwari budasanzwe n’ubumuntu mu kurokora abantu muri Jenoside yakorewe abatutsi, igihembo cyakiriwe n’umugore n’abana be.
Muri 2014 kandi, akanama gashinzwe amahoro ku isi kashyizeho umudari wamwitiriwe mu rwego rwo kumuha icyubahiro no guha agaciro umurava w’abasirikari n’abandi bose bajya mu butumwa bw’amahoro ahantu bashobora no gusiga ubuzima.


text:
Kirehe-Barateganya ko buri murenge wagira irimbi rusange
Mu karere ka Kirehe mu mirenge imwe n’imwe usanga hakigaragara ikibazo cy’abaturage usanga bashyingura abitabye Imana mu ngo bitewe n’uko iyo mirenge usanga nta marimbi aba yarateganijwe.
Muri aka Karere usanga mu mirenge imwe n’imwe bashyingura abantu bitabye Imana mu ngo bitewe no kuba umurenge utateganije aho gushyingura abantu bitabye Imana, bamwe mu baturage twagiranye ikiganiro bavuga ko gushyingura abantu baba bitabye Imana mu ngo ko usanga atari byiza bitewe n’uko usanga n’ubutaka hari igihe uba ubwangiriza kandi wakabukoresheje ikndi kintu bitewe n’uko abantu benshi hano mu karere ka Kirehe usanga batuye ku midugudu kandi ugasanga ari naho bashyingura.
Ndagijimana Pascal avuga ko kubona abantu bashyinguye mu ngo z’abantu usanga akenshi bitagaragara neza, akomeza avuga ko batuye ku midugudu, ku bwe akibaza niba abantu bagenda bashyingurwa mu ngo bigatuma uzasanga habarizwa imva nyinshi ku midugudu,akomeza avuga ko byakabaye byiza bafite irimbi rusange.
Abatuye mu isantere ya Nyakarambi ni mu murenge wa Kigina, bo bakaba bavuga ko bafite irimbi ariko ko usanga iyo bagiye gushyinguramo ababo baba bitabyeImana, usanga bagenda mu bigunda kubera ko iri rimbi usanga rititabwaho uko bikwiye,bavuga ko nta muganda uhakorwa mu rwego rwo kuhagirira isuku,umunyamabanga nshingwabikorwa w’akagari ka Nyabikokora Joseph Macumi avuga ko iri rimbi bakoramo umuganda gusa ko hari igihe abaturage iyo bamaze iminsi badakozemo umuganda rirara akaba avuga ko kuri uyu wa kane bari bafite gahunda yo kuhakora umuganda mu rwego rwo kuhatunganya.
Mu minsi ishize mu karere ka Kirehe mu nama yateranye bakaba bari biyemeje ko buri murenge ugomba gushaka ubutaka bwo guteganyiriza irimbi rusange.


text:
Riderman yabwiye IGIHE ko album ye nshya yayise ‘Ukuri’ nk’umuyoboro yakoresheje mu kuvuga gihanzi ibibera mu buzima abantu babamo buri munsi. Mu gusobanura impamvu yahisemo kuyita gutya, yagize ati “Ni ibintu bibaho mu buzima bwa buri munsi atari inzozi z’abahagaze.”
Uyu muraperi yavuze ko album yise ‘Ukuri’ yamaze gutunganywa ndetse indirimbo zose zamaze kurangira mu buryo bw’amajwi, muri iki gihe ari kuzisohora mu buryo bw’amashusho kugeza igihe azakorera igitaramo cyo kuyishyira hanze zose zararangiye.
Riderman yashyize hanze amashusho y’indirimbo nshya ‘Wancitse vuba’, yayikoranye na Bruce Melody. Yavuze ko hari izindi nshya azashyira hanze mu minsi ya vuba, byose akabifatanya no kwitegura kuzakora igitaramo gikomeye azamurikiramo album.
Ati “Igitaramo cyo kumurika album kizaba ku itariki ya 25 Ukuboza 2016 kuri Petit Stade. Album yararangiye ubu ndi kugenda ndekura indirimbo nshya na video kugeza igihe album izagira hanze.”
Album ‘Ukuri’ igizwe n’indirimbo 30, ije ikurikira izindi album zikubiyeho indirimbo za Riderman zakunzwe mu myaka yatambutse. Uyu muraperi afite izindi album yasohoye zirimo Rutenderi, Impinduramatwara, Igicaniro, Kwibambura, Igikona na Drame.


text:
Hashize iminsi akabyiniro kitwa Kadirake kari kazwi,gakunzwe ndetse kanakomeye mu mujyi wa Kigali gahiye,gusa benshi ntibamenye impamvu yabyo,ubu ni ubuhamya bukmomeye bwa RIZIKI wasenze ngo Imana igatwike.
Riziki Chantal, umukirisitu wo mu itorero ADEPR avuga ko amasengesho ye ari yo yatumye Imana yohereza umuriro watwitse akabari ka Kadirake muri Gicurasi 2012 kagakongoka.
Ibi Riziki Chantal uvuka i Rubavu akaba asengera muri ADEPR Kiruhura muri Paruwase ya Muganza ho mu Karere ka Nyarugenge mu Mujyi wa Kigali.
Muri ubu buhamya Riziki avuga uburyo Imana yamwigaragarije ikamukoresha nyuma y’igihe yumva atizera ko na we yavuga mu ndimi cyangwa se ngo ayoborwe n’umwuka wera.
Mu buhamya bwe agaruka ku rugendo rwe rw’ivugabutumwa rwanamugejeje ku gikorwa gihambaye cyo gutwika akabari kari kazwi cyane mu mujyi wa Kigali nka Kadirake (Cadillac), ahantu habarizwaga akabyiniro gahuriramo indaya n’abasinzi bagakesha ijoro.
Riziki yatubwiye uburyo yapanze kujya mu materaniro y’urubyiruko rwa Kiruhura, aho kugira ngo anyure inzira imwerekeza Kiruhura abona imbaraga idasanzwe imwerekeje inzira ijya i Nyamirambo atabizi ubwenge bwagiye.
Ageze i Nyamirambo ngo yageze imbere y’akabari (atatubwiye izina) yumva imbaraga imusaba kukinjiramo ndetse ngo yarwanye no gukura akaguru hasi ngo ahindure icyerekezo biranga maze yerekeje mu kabari biremera! Yinjiyemo bamwakira nk’umukiriya ageze kuri kontwari mu ijwi riranguruye atangira kuvuga ubutumwa.
Ibi yabitubwiye agira ati: “Narahageze ndarangurura ndavuga nti mwese nimwumve, nuko numva ijambo ryo muri Yeremiya 51:6 rinjemo maze ndaribasomera; hari ijambo rivuga ngo nimuhunge muve muri Babuloni ,buri wese akize amagara ye muticwa muhowe ibicumuro byaho kuko ari igihe cyo guhora k’Uwiteka ,agiye kuhitura ibihakwiriye.”
Riziki akomeza avuga ko akimara kuvuga ibyo yumvise amagambo amujemo agira ati: “yemwe mwa bagabo mwe, abagore banyu bararira amarira menshi, abana mwabyaye bishwe n’inzara, abana barwaye bwaki, ntibiga; Imana yabahaye umugisha muwuzana kwa maraya kuwusindira no kuwusambanisha kubw’ibyo Imana yo mu ijuru ibabanguriye inkota.”
Riziki yahise atangira kubwira n’abagore ati:” yemwe mwa bagore mwe mwasize abagabo banyu mubabeshye ko mugiye mu butumwa bw’akazi kandi muje kwinezeza no kwisambanira gusa Ku bw’ibyo….afata Bibiliya azamura ijwi hejuru ati Imana yo mu ijuru ibabanguriye inkota ije kubasya.”
Ubutumwa bwe ngo yabukomereje ku basore n’inkumi agira ati: “Yemwe mwa basore mwe namwe mwa bakobwa mwe, ababyeyi bababyaye bararira amarira menshi, igihugu cy’u Rwanda gifite isoni zo kubitirirwa ko muri abana bacyo, kubera ubusambanyi bwanyu, uburara bwanyu, kwiyandarika kwanyu kubw’ibyo Imana igiye kubahindurira intumbi ku misozi, mugiye kuribwa n’inyo n’inkongoro. “
Nyuma yo gutangaza ubu butumwa ngo abari bari muri aka kabari bamusohoye nabi ariko yari yamaze kuvuga ibyamugenzaga.
Riziki yakomeje kugenda avuga ubutumwa bw’Imana mu tubari dutandukanye i Nyamirambo, ku buryo hari n’aho yageze ucunga umutekano amwitambitse amuramburaho ikiganza asaba Imana ko imugira impumyi maze ngo uwo musekirite ahita asinzira undi na we arinjira ajya kuvuga ubutumwa.
Avuye I Nyamirambo yerekeje mu mujyi ahazwi nko kwa Rubangura hari nijoro ahasanga polisi na pandagare,avuga ko yahise ababwira mu ijwi riranguruye ababwira ibyo yumvaga agomba kubabwira, agikata mu masangano y’imihanda (rond point) yumva yuzuye imbaraga nyinshi amanutse ku Kiriziya yitiriwe umuryango mutagatifu(sainte famille) ahahurira n’abasirikare aba arasimbutse amera nk’ugurutse nuko arababwira ati: “nimwumve uko Uwiteka avugana namwe” ababwira ibyo yagombaga kubabwira nuko barakomeza baragenda.
Akomeza avuga ko amaze kuvugisha abasirikare yumvise abaye munini cyane ahari kuruta inzu nini ku buryo yumvaga yatera ikofi rimwe etaje ikagwa hasi, mbese ngo yumvaga akamodoka yagashwanyuza rimwe.
Yahise amanuka sopetarade, agera mu kabari kari kazwi cyane ku izina rya Kadiraki, icyo gihe ngo hari nka saa saba z’ijoro ahasanga indaya nyinshi n’abasinzi,nuko atangira kubabwira ati: “mwese nimwumve ni mwumve!” atangira kubabwira ijambo ry’Imana.
Indaya n’abandi basinzi bari muri ako kabari ngo baramuzengurutse batangira kumumwaza bavuga ko ari indaya yabuze umugabo none ikaba ije guteka imitwe ngo iravuga ijambo ry’Imana.
Muri ako kanya ngo umugabo wari uparitse imodoka hafi aho yaraje abaza Riziki ati: “yewe sha, dore wavuze urwamo rwakurenze urabeshya ngo uri umuhanuzi, ngo uri za makozi z’Imana, wavuze icyaka cyakwishe; aka kanya tugende nkugurire ikese ya mitsingi nkwinjize no mu rubyiniro ariko ureka guteka imitwe ahongaho.”
Riziki yatubwiye uburyo acyumva ayo magambo yahise ajya mu mwuka agasenga. Ati: “Akivuga iryo jambo, muri jyewe ukuboko kw’iburyo kwahise kuzamuka muri ako kanya mpita nsenga isengesho ndavuga ngo ndagushimiye Mana ya Aburahamu, Isaka na Yakobo, nzi ko ahantu hose nanyuze twari turi kumwe kandi n’aha hantu turi kumwe mbisenze gutyo nizeye mu izina rya Yesu Amen.”
Akivuga atyo, ngo yahise abona akabyiniro kabaye nkagaturitse, yumva ijwi ry’ikintu gisakuje, abona Kadirake iragurumanye, yarangije kuvuga ngo “mu izina rya Yesu Amen” umuriro wamaze kugera hejuru, Kadirake iba ifashwe n’inkongi y’umuriro nuko ba bandi bavugaga ngo ‘aramwaye yabuze umugabo’ batangira kuvuga ngo ‘wa mugore ni umuhanuzi, wa mugore ni umuhanuzi!’
Ako kanya ngo batangiye kumwegera, bamwe babyigana basohoka ngo badashya, abandi bataka bati: “ayiweeee turapfuye”. Uko abantu bahururaga baza kumureba, ni nabwo yumvise ijwi rimubwira riti “baragufunga”.
Riziki avuga ko nubwo iryo jwi ryari iry’umwanzi Satani, ngo ryaramuriganije afatwa n’ubwoba atega moto yerekeza Nyabugogo maze abamotari benshi baramukurikira bamusaba kubasabira umugisha, maze abaramburaho ibiganza abasabira umugisha.
Riziki asoza avuga ko nyuma yo gushya kwa Kadirake yahise yerekeza mu gashyamba kari hagati ya Gatsata na Karuruma, ahasanga abagabo babiri b’abahanuzi, bafatanya gusenga, maze umwuka w’Imana aramubonekera aramubwira ati:
“Mwana wanjye ndi Imana ya Aburahamu, Isaka na Yakobo, Imana wakoreye mwana wanjye, ntabwo wigeze urushya umwuka wera bituma nkwiyereka nk’uko niyeretse Eliya mu buryo bw’umuriro, guhera uyu munsi ibi bikubere ikimenyetso, ntuzongere gushidikanya ukundi uvuga ko utagira umwuka wera,….
…..ntuzongere gutinya abo nzagutumaho bose uzababwire, abakomeye n’aboroheje, abize n’abatarize, abazungu n’abirabura abagufi n’abarebare ,ibyiciro byose kuko nta mwana w’umuntu wabasha kukurya n’urwara rw’urutoki njyewe Uwiteka ntabyemeye, iti sibwo bwa mbere nkwiyeretse ibuka no ku Gisenyi mu masasu.”
Riziki Yararyamye bukeye abona abo babanaga bari gukurikirana kuri Televiziyo uko Kadirake yahiye ababajije icyayitwitse bamubwira ko ngo hari umuhanuzi w’Imana wahanyuze gusa batamenye uwo ari we.
Riziki ngo yamaze ibyumweru bibiri atavuga ubutumwa kubera ubwoba .Nuko Imana imutumaho umukecuru w’umuhanuzi w’i Cyangugu (Rusizi) iti “Shirika ubwoba utangire uvugishe ukuri ku byo wabonye, uzenguruke insengero, ntawe uzakurya urwara!”
Ibitekerezo
Nagatangaye Atari umu ADPR bazi kucyatsa bavuga ngo "narabyeretswe" "narabihanuye" nyamara ntanumwe utanga ikimenyetsoko yabivuze mberey'uko biba, bose babivuga aruko hari ikibaye. Kanda hano umusubize
Hahhahahaaaaa, uwababwiye ko Imana yanga abishimisha ninde? Yajya ibanza gutwika izo nsengero musengeramo nibyaha byanyu muba mwishinja mukibagirwa ko Yesu yabipfiriye!!! Abo Bantu bimana muba mushaka ngo itwike izabibabaza kabisa. Ntimukivange mu buzima bwabandi mu gihe butabababongamiye. Niba umuntu agiye kwibyinira agataha akeye yumva yifitiye amahoro ntawe ashakurije Imana ibyanga he koko? Mwite ku bibareba mwo kabyara mwe!!! Murakoze Kanda hano umusubize
Mwemera indagu za ba nyirabiyoro ariko igitangaza nka kiriya mugapinga Uwiteka ubwibone bwanyu bugeze kwiherezo ntagihe gisigaye niba nta matwi mufite ariko mufite amaso. Kanda hano umusubize
Mwemera indagu za ba nyirabiyoro ariko igitangaza nka kiriya mugapinga Uwiteka ubwibone bwanyu bugeze kwiherezo ntagihe gisigaye niba nta matwi mufite ariko mufite amaso. Kanda hano umusubize
Mwemera indagu za ba nyirabiyoro ariko igitangaza nka kiriya mugapinga Uwiteka ubwibone bwanyu bugeze kwiherezo ntagihe gisigaye niba nta matwi mufite ariko mufite amaso. Kanda hano umusubize
Mwemera indagu za ba nyirabiyoro ariko igitangaza nka kiriya mugapinga Uwiteka ubwibone bwanyu bugeze kwiherezo ntagihe gisigaye niba nta matwi mufite ariko mufite amaso. Kanda hano umusubize
Hhh Imana yaragowe .ibibaye byose ngo barayisabye? Ese kuki ntawe ujya avuga ko yayisabye ngo umwanzi we apfe agapfa? Kanda hano umusubize
Ndashima Imana cyane kuko nayimenye. Naraye Cadillac inshuro zitari nkeya ariko hari kwa Satani ndabarahiye. Ubusinzi, ubusambanyi n'ibindi bikorwa bya Satani byahaberaga ntago Imana yari kubyemera ko bikomeza! Abantu basambaniraga ku mugaragaro. Naragayo bucya ndeba nk'igihore imitungo yanjye niho yashiriye ubu ndari ayo kwarika ariko ndashima Imana ko ubu natangiye urugendo rujya mu ijuru. Abavuga ibyo kunywa inzoga baba bivugira kuko nta kiza cyazo nigeze nzibonama uretse ibihombo. Ntuzazinywe kuko yenda atari icyaha ahubwo yenda uzazireke kuko ari ikigusha, niyo Dayimoni zigutegera, nizo zisenya ingo,.... Kanda hano umusubize
Nonese KO atabivuze bitaraba!!?? Ngo ni ubuhanuzi!!! Niba aribyo Ntawe utari ubuhanuzi Iyo ni imitwe Kanda hano umusubize
None se inkongi zabaye henshi mu minsi cadillac yahiyemo harimo n'urusengero rwa ADEPR naho niwe watumye hashya?? Kanda hano umusubize
None se inkongi zabaye henshi mu minsi cadillac yahiyemo harimo n'urusengero rwa ADEPR naho niwe watumye hashya?? Kanda hano umusubize
Umva rero wowe wiyita Gihana nawe Bernard Mwirinde mudatuka umwuka w'Imana icyo utazi urabaza ntabwo uhinyura . Ni akanama nakugiraga Nge kwihana byarananiye ariko nziko Imana ibaho ikoresha abantu kandi igakorera mu bantu . Iyaba yangiriraga imbabazi nkongera nkikirizwa Kanda hano umusubize
Abatekamitwe b'ubu we. Kuki yategereje imyaka 5 ngo abivuge? Kanda hano umusubize
uzasengere utubyiniro twose twa kigali dushyant.gupta@nokia.com Kanda hano umusubize
mizero yego rata wowe abari bari guhakana nizere ko babonye ukuli Kanda hano umusubize
ahaa! nabasengere bakizwe bose Kanda hano umusubize
Umuntu ashatse yakizwa akagarukira uwiteka, Mana ngusabye imbaraga nkiza Riziki. Kanda hano umusubize
ariko koko ibi bintu muba mwandika .mwagiye mumunza mugatekereza.uwo muntu nuwahe ubeshya abanyarwanda Kanda hano umusubize
Muduhe nomero ye ya telefoni turamukeneye. Kanda hano umusubize
Imana ikomeze kukwtaho. Kanda hano umusubize
Ndafashijwe, ubuhamya nk'ubu turabukeneye. Wa munyamakuru we wanditse iyi nkuru. Imana iguhe Umugisha. Kanda hano umusubize
Ndatangaye! Iyaba utubyiniro twose n'ahandi hakorerwa ibibi NGO bari kwishimisha hashyaga. Bijya bimbabaza cyane. Imana imuhe umugisha kuba yaremeye kuba igikoresho cyayo. Kanda hano umusubize
Bene aba biyita ABAHANUZI ni benshi cyane.Ubyumvise,wagirango nibo koko.Abenshi babyemera kubera kutamenya Bible.Nta hantu na hamwe Bible ivuga ko kunywa inzoga ari icyaha,ahubwo Bible isaba Abakristu babishaka,kunywa INZOGA nkeya kugirango badasinda.Byisomere muli Tito 2:3 na 1 Timote 3:8.Imana yategetse Timote "kunywa Vino nkeya".Bisome muli 1 Timote 5:23.Ntabwo yabimubwiye kubera inda yamunaniye nkuko abiyita Abarokore bavuga.Ahubwo yabimutegetse "kugirango adakomeza kunywa amazi" kandi arwara igifu.Muli Bible,dusoma ahantu henshi imana yahaye abantu inzoga: Gutegeka 14:26;Yesaya 25:6;Yeremiya 35:2.YESU aje ku isi,nawe yanywaga inzoga,ku buryo Abafarisayo bamwise umunyabyaha (Matayo 11:18,19).Iyo unyweye VINO nyinshi,iragukobana.Imana itubuza GUSINDA (Abefeso 5:18).Aba bigisha ko kunywa VINO ari icyaha,nibo banyabyaha,kuko "babeshyera imana".Bible ivuga ko "bafite ishusho yo kwera".Niyo mpamvu imana idusaba kwibitondera (Matayo 7:15).Mujye mwiga neza Bible kugirango batababeshya. Kanda hano umusubize
ninde wakubwiye ko akabyiniro ari akabari gusa uretse ko unashatse imirongo muri bibiliya ibuza ibisindisha wayibona nyine nuko uba ushaka kwivugira gusa naho ubundi uretse shitani ntawundi wavuga ko kadirake itari ikibazo ku Mana ikibigaragaza nuko umuyobozi wayo ubu yabyihannye keretse niba utamenya amakuru niba uwayiyoboraga ariwe nyirayo yiyemerera ko yakoreraga Satani ubwo nta soni bigutera Kanda hano umusubize
ninde wakubwiye ko akabyiniro ari akabari gusa uretse ko unashatse imirongo muri bibiliya ibuza ibisindisha wayibona nyine nuko uba ushaka kwivugira gusa naho ubundi uretse shitani ntawundi wavuga ko kadirake itari ikibazo ku Mana ikibigaragaza nuko umuyobozi wayo ubu yabyihannye keretse niba utamenya amakuru niba uwayiyoboraga ariwe nyirayo yiyemerera ko yakoreraga Satani ubwo nta soni bigutera Kanda hano umusubize
Abarizi nabo bashobora kuvuga ko kuroga nta cyaha kirimi koko in umwuga wabo. Uwananiwe gukizwa no integr se nkeya ariko byose. Byarumviswe. Gisibda se in iiki.? Akayoga game ni akangana iki? Imana iturengerebnra kindi Kanda hano umusubize
Komeza utwigishe uvuze ukuri. Wongeremo n'Ibyo bible ivuga kuri bamwe muri ba maraya bakijije igihugu cya Abraham cyatewe n'abanyamahanga. Kanda hano umusubize
Urakoze urumuhanga koko muri bibiriya Kanda hano umusubize
Gihana ibyo avuga nibyo ariko muvandimwe Gihana,uragosorera mu rucaca!Abantu benshi ntabwo bashaka kwemera ibyo Imana ivuga ..baha agaciro ibyo babwirwa n'impuguke bihaye.😁 Kanda hano umusubize
Yesu ashimwe ncuti mwenedata . mubyo mwanditse harimo ukuri gukeko ntahantu nahamwe Bibiliya itwereka ko inzoga ari icyaha. Mfasha dusome muri YESAYA 5:11 bazabona ishyani abazindurwa no kuvumba ibisindisha..... Yesaya 5: 22 haravuga ngo bazabona ishyano abigira intwari so kunywa inzoga bakagira imbaraga so guturira ibisindisha.. IMIGANI 23: 29 aho urahasanga byinshi Ku nzoga wita ko atari icyaha. Imigani 20 yego koko vino numukobanyi nkuko wabivuze gusa hasi baratubwirango kandi ushukwa nabyo ntagira ubwenge kandi yobu 28:28 adusobanurira neza Ku ubwenge bihwanye no KUBAHA UWITEKA. Yesu yaravuze ngo hahirwa uwo ibyange bitazagusha kandi ngo abo mu minsi iyi dusohoyemo bakunda inyigisho zinogeye amatwi yabo. Amahitamo nayawe naho aho uhera uvugako ari zabahanuzi so mpazi kuko Yesu yatubwiye ko tumwizeye byonyine tuzabasha no gukora ibirenze ibyo yakoze gusa sitwe tuba tubikoze ahubwo niwe nubundi uba abikoreye muri twe. Imana iguhishurire ukuri nyako Amen Kanda hano umusubize
Yesu ashimwe ncuti mwenedata . mubyo mwanditse harimo ukuri gukeko ntahantu nahamwe Bibiliya itwereka ko inzoga ari icyaha. Mfasha dusome muri YESAYA 5:11 bazabona ishyani abazindurwa no kuvumba ibisindisha..... Yesaya 5: 22 haravuga ngo bazabona ishyano abigira intwari so kunywa inzoga bakagira imbaraga so guturira ibisindisha.. IMIGANI 23: 29 aho urahasanga byinshi Ku nzoga wita ko atari icyaha. Imigani 20 yego koko vino numukobanyi nkuko wabivuze gusa hasi baratubwirango kandi ushukwa nabyo ntagira ubwenge kandi yobu 28:28 adusobanurira neza Ku ubwenge bihwanye no KUBAHA UWITEKA. Yesu yaravuze ngo hahirwa uwo ibyange bitazagusha kandi ngo abo mu minsi iyi dusohoyemo bakunda inyigisho zinogeye amatwi yabo. Amahitamo nayawe naho aho uhera uvugako ari zabahanuzi so mpazi kuko Yesu yatubwiye ko tumwizeye byonyine tuzabasha no gukora ibirenze ibyo yakoze gusa sitwe tuba tubikoze ahubwo niwe nubundi uba abikoreye muri twe. Imana iguhishurire ukuri nyako Amen Kanda hano umusubize
Ukuri kwanyu ndakwemera. Na ba Maraya hari ibyiza bibiliya ibavugaho. Mudukorere ubushakashatsi bwabyo muri bibiliya. Ibisubizo byanyu ni ingirakamaro. Kanda hano umusubize
Gihana weee usome Itangiriro 19:30-38 wumve ibyo inzoga yakoze. Kanda hano umusubize
Murakoze kutugezaho ububuhamya kuko buradufashije. Turabatumye mumutubwirire Asengere Akabari kitwa Akabyiniro Ni muri Nyakarambi muri Kirehe Iburasirazuba naho bakizwe. Murakoze Kanda hano umusubize
Urakoze rwose! Ako kabari katuraza tudasinziriye kubera urusaku. Ikindi biravugwa ko gacuruza n'abana b'abakobwa. Ababishinzwe muri Kirehe mubirebe mutabare abana ndetse n'umutekano w'abahaturiye wubahirizwe. Kanda hano umusubize
Uyu mudamu ntabeshya nanjy si muzi arko muri 2012 cadillac itarashya ya nyuzeho agenda abwiriza ndi mubo yasanze kwa rubangura. Kanda hano umusubize
Wampa number yiwe please Kanda hano umusubize
ariko se miliyoni yishwe yabagahe iyo itwika ababishe koko Kanda hano umusubize
Urakoze! Nkunda ubuhamya ufite gihamya! Kanda hano umusubize


text:
Nyagatare: Abasenyewe n’ibiza bahawe ubufasha
Imiryango 47 yo mu Karere ka Nyagatare yasenyewe n’ibiza yahawe ibikoresho by’ibanze bibafasha kuba basubiye mu nzu zabo zasambuwe n’umuyaga.
Iyo miryango yahawe ibikoresho ku wa gatatu tariki ya 06 Nzeli 2017.
Imvura ivanze n’umuyaga yaguye tariki ya 31 Kanama 2017 niyo yasenyeye abo baturage yangiza na hegitari enye z’urutoki mu tugari twa Nkoma na Nyagatoma mu Murenge wa Tabagwe.
Inzu 36 zo muri uwo murenge zavuyeho ibisenge burundu. Hakiyongeraho inzu enye zo mu Murenge wa Rwempasha n’esheshatu zo muri Matimba n’imwe yo mu Murenge wa Karama.
Imiryango yari ituye muri izo nzu niyo yahawe ubufasha burimo amahema, ibiringiti bibiri, imikeka ibiri, isabune n’ijerekani.
Ibyo byose byatwanzwe na Minisiteri y’imicungire y’ibiza no gucyura impunzi (MIDMAR).
Ukirimuto Ernest, umwe mu bahawe ubufasha avuga ko inzu yabagamo yasambutse ubu akaba acumbikirwa mu bikoni by’abaturanyi.
Yishimira ko ahawe ubufasha ubu akaba agiye kubona aho arara adacumbitse. Agira ati “Ubu ngiye kuva mu gikoni kuko mbonye ihema nshyira ku nzu.”
Musabyemariya Domitille, umuyobozi wungirije w’Akarere ka Nyagatare ushinzwe imibereho myiza y’abaturage ahamagarira abahawe ubwo bufasha gutera ibiti bikikije inzu zabo kandi bakazajya bazirika ibisenge by’inzu zabo.
Ati “Kariya gace kanyu kabamo umuyaga mwinshi, mukwiye kubaka mubanje kureba aho umuyaga uganisha mukibuka no guhambira ibisenge.
Igikomeye ariko mukwiye gutera ibiti bikikije inzu kuko bigabanya ubukana bw’umuyaga.”


text:
Pasiteri Ezra Mpyisi yavuze ko amaze imyaka 60 abeshya kandi aroga , aho yavuze ko niba atarakuroze, yaroze So na Nyoko
Pasiteri Ezra Mpyisi yavuze ko amaze imyaka 60 abeshya kandi aroga , aho yavuze ko niba atarakuroze, yaroze So na Nyoko
Ibi Pasiteri Mpyisi yabitangaje ubwo yigishaga ijambo ry’Imana mu itorero ry’Abadiventisiti b’umunsi wa Karindwi ry’abanyeshuri ba Kaminuza basengera mu yahoze ari KIST, yatumiwe n’abaharangije amasomo mu munsi wiswe ‘Alumni Day’ yavuze ko ibyo avuga abikomora muri Bibiliya.
- Pasiteri Ezra Mpyisi wemera ko abo yaroze yatangiye kubarogora
Yatangaje ko yabujijwe kwigisha ijambo ry’Imana ku maradiyo atandukanye bitewe n’uko yigisha ibitandukanye n’iby’abandi, ibintu avuga ko bimubabaza cyane kuko ubutumwa afite yabumenye ashaje dore ko ngo mbere yasaga n’uroga abantu.
Ni umusaza uzwiho kugira imivugire n’imyigishirize itandukanye n’iy’abandi bakozi b’Imana ndetse usanga agarukwaho n’abantu benshi ku mbuga nkoranyambaga kubera imvugo ye itangaza benshi.
Yemeza ko gusobanukirwa na bibiliya yabimenye ashaje dore ko yamaze igihe kinini yigisha ijambo ry’Imana ariko yigisha inyigisho avuga ko zari iz’ibinyoma.
Ati “Namaze imyaka 60 mbeshya , ndoga, niba ntarakuroze, naroze So na Nyoko sha, Imana ishimwe ko itemeye ko ngenda ntyo ikemera ko ndogora, ni ukuri iki ni igihe cyo kurogora kugira ngo abantu bajye muri Bibiliya bave mu bihimbano byabo.”
- Aha Pasiteri Mpyisi yarikumwe n’ banyeshuri ba Kaminuza basengera mu yahoze ari KIST,
Avuga ko ikintu giteye akaga mu Isi ari uko abantu batazi Imana, bakagera ku bintu bihambaye nko kubaka Marriot ariko kureka icyaha bikabananira.
Pasiteri Mpyisi avuga ko yagiye ahagarikwa kuvugira ku maradiyo nka Radiyo Rwanda, Radio Ijwi ry’Ibyiringiro, n’Ubuntu Butangaje kubera kwigisha inyigisho zitandukanye n’iz’abandi.
Ati “Kuvuga ibidasanzwe binkozeho, igisigaye ni ukuntera amabuye,kandi Pawulo yarabizize, petero abivuze bamubamba igicuri.”
Yerekana ko abantu bafite ishyaka ryo gukorera Imana ariko ritava mu bwenge. Ati “Gukora imirimo myiza nko gutanga amaturo, kimwe cya cumi, gufasha abakene, kubaka insengero, gufasha imfubyi n’ibindi bikorwa byiza nyamara utarareka icyaha, ibyo ni icyaha”
- Pasiteri Mpyisi mu kiganiro n’Abanyamakuru
Izo nyigisho ngo usanga atazumvikanaho n’abanyamadini benshi kuko bo aribyo bashyize imbere kandi nawe ngo yajyaga azigisha atarasobanukirwa.
Ikindi Pasiteri Mpyisi azwiho kugira ibisubizo byahuranyije kandi bisetsa, ahatwavuga nkigihe yagiranaga ikiganiro n’abanyamakuru mu mpera z’umwaka wa 2016 ubwo yasobanuraga ku bijyanye naho umugogo w’umwami Kigeli V Ndahindurwa.
Mpyisi ukabakaba imyaka 95 kuko yavutse mu 1922, yabonye impamyabumenyi y’icyiciro cya kabiri cya kaminuza mu 1964, yigisha yicaye kuko atakibasha guhagarara umwanya munini.
Bagabo John
Ibitekerezo
Ibyakozwe 17:24-25 Kanda hano umusubize
BANTU B'IMANA MWITONDORE INYIGISHO Z'ABANTU MURI IYI MINSI!KUKO SATANI NTAYINDI MIRIMO AFITE HANO KU ISI USIBYE KUYOBYA N'INTORE NIBA BISHOBOKA! Kanda hano umusubize
Mwa Bantu mwe reka mbabwize ukuli,baca umugani ngo:nyamwanga iyo biva yimye uwamuhaye, muli Bible mu Byahishuwe haranditswe ngo:uzakuraho n'inyuguti imwe Ku magambo y'ubu buhanuzi bw'iki gitabo azakurwa Ku giti cy'ubugingo,uzangeraho azongerwaho ibihano biri mul'iki gitabo,utemera Bible ntacyo namubwira keretse kwihana ndabwira abakijijwe abakiriye Yesu Kristo:icyacumi n'amaturo n'itegeko ry'Imana,musome muli Malaki 3:5-12,murakoze. Kanda hano umusubize
bavandimwe, ni ukuri kuko mu baroma 12:1- handitse ko tugomba gutanga imibiri yacu ngo Ibe ibitambo bizima byera bishimwa n' imana. ni ukuri gutanga amaturo na 1/10 utarabyarwa ubwakabiri ni icyaha, imana iduhe umugisha! Kanda hano umusubize
Abantu,kukimuribihuri?Inyishombiyatanze,nibwoburozi Kanda hano umusubize
AHA NGAHO DA CYAKORA IKIZA NUKO MUBIKORA MUBIZI NAMWE KO MUBESHYA ABANTU!!!! EJOBUNDI SINZI AHO NASOMYE UMUKOBWA UGIYE KUBA APOTRE NIBA ARI APOTRE NIBA ARI BISHOP NIBA ARI LEVRAND APU BIJYA BINANCANGA SINZI AYO MA GRADE YABO UKO AKORA NEZA. NAMWE NIMUNYUMVIRE NGO BAMWE NI ABARAMYI ABANDI NGO NI ABAKOZI BIMANA , ABANDI NGO NINTUMWA ZIMANA ARIKO MBABWIJE UKURI NIBA HARI ABANYABYAHA BAMBERE BARIHO KURIYISI NI ABANTU BIYITA ABAKOZI BIMANA IMANA INAMBABARIRE RWOSE KUKO NDABANGA PEE NDABANGA NANGA UMUNTU WIVUGA IMANA ARI UMUNYABYAHA. ABO BAKOBWA BIYITA ABAROKORE BAVA GUSENGA KUCYUMWERU SA MUNANI BAGAHITIRA MUNZU ZABASORE SUGUSAMBANA KAKAHAVA. IBYABAROKORE BIKI GIHE SINZI UKO ABAKERA BARI BAMEZE ARIKO NAGAHOMAMUNWA UBWIYEMEZI,UBWIBONE,BWARABAMAZE NIGEZE KUBONA MSASU YIGISHA KURI TELEVISION DOREKO NTAJYA KUMUYOBOKA KUKO ARI UMUYOBE YIGISHAGA YIFASHE MUMIFUKA KANDI YIGISHA IJAMBO RYIMANA ATINYA KANDI YUBAHA.AMABI NIMENSHI AKORERWA MUNSENGERO Kanda hano umusubize
NONESE WOWE KO NUMVA NTABO USHIMA USHATSE KUVUGA KO NTABAKOZI B'IMANA BAHARI?NTAGIHE ABAVUGIRAMANA BAZABURA KDI NTAGIHE ABANTU NKA BAYUDA BAZABURA KUKO SATANI AGAMBIRIYE KURIMBURA AB'IMANA YAREMYE!AHUBWO WOWE UTEMERA ABAKRISTO BITEWE N'IMYITWARIRE YABO NAKGIRA INAMA YO KUBA UMWIGISHWA WA BIBILIYA AHO KUBA UMWIGISHWA W'ABANTU KUKO MU BANTU NTAGAKIZA KABONERWAMO! Kanda hano umusubize
Niba mushaka gutanga Igitekerezo cyan it it's akamaro abagisoma jya ugerageza kukigira kigufi kandi mu magambo meza, Uyu musaza mpyisi avugisha ukuri kandi ashobora no kujya mw'ijuru,, ari mu bantu bake muri iki gihugu bavugisha ukuri nyakuri, so mwitararike rero, murakoze Kanda hano umusubize
Nibitari ibi azabitubwira!! Yaba journalism yamusuraga buri munsi!!!?? Subiri utasikiya Kanda hano umusubize
KUVA YIYEMERERA KO YARI UMURIZI NASHYIKIRIZWE AMATEGEKO ARYOZWE ABO YAROZE N'ABO YANGIJE. Kanda hano umusubize
Uyu musaza usigaye yaracitse ururondogoro nkuwataye umutwe ubu nigusa!!!! Bishobora kuba atari izabukuru gusa hari ibindi bibyihishe inyuma kbsa!!! Yi controling ubanza hari amabi yakoze muriyi minsi Nyagasani akaba atangiye ku mugaragaza!!! Nawe nabifashe hasi rero yigire muri politike nkumwe waretse igi padiri ngwarashaka kuza kuba perezida!! Yabikurahe!!!!!!!!!!!!!!!!!!!!!!!!!!!!!!!!!!! Kanda hano umusubize
Uyu musaza usigaye yaracitse ururondogoro nkuwataye umutwe ubu nigusa!!!! Bishobora kuba atari izabukuru gusa hari ibindi bibyihishe inyuma kbsa!!! Yi controling ubanza hari amabi yakoze muriyi minsi Nyagasani akaba atangiye ku mugaragaza!!! Nawe nabifashe hasi rero yigire muri politike nkumwe waretse igi padiri ngwarashaka kuza kuba perezida!! Yabikurahe!!!!!!!!!!!!!!!!!!!!!!!!!!!!!!!!!!! Kanda hano umusubize
Ndashaka gisubiza Kagare John. umva was mugabo we! Niba mubyukuri usoma Bibiliya, uribuka abantu nazanira Yesu amaturo, namwe bakazana abasagutse ariko umumfakazi wumugore kndi wumukene yazanye ama senge 2 nuko ureba ibirahiherereye aba yamuteye imbone amaze Niko kuvuga ngo mwese mwatuye ibibasagutse uyu mugore yabarushije gutura menshi kuko yatuye icyo yarasigaranye. None reka nkwibarize . ninde twahaweho icyitegererezo ninde sha! Niba igisubizo utanga ari Yesu ubwo harikindi wakongeraho???? Kanda hano umusubize
Nyamara uriya musaza abashobora kumva ibyo avuga ni bake cyane, icyo nemera n"uko ibyavuga ari ukuri. ariko se wowe umuntu araturuka aha ati ndi intumwa y"imana abantu bati karame,bwacya mu gitondo umugabo n"umugorewe bati turi intumwa z'imana abantu bakayoboka,abashobora kumwunva n'abantu bagira umwanya wo gutekereza ku mana yabo kd bafata abashumba babo nk'abantu bashobora kwibesha cg guteshuka ku murongo w"imana, naho ubabafata nk'abatagatifu bavugana n"imana abo ntibashobora kumva mzee Pastori mpyisi.Hari abantu bagoswe ku buryo niyo yesu yagaruka akabibwira badashobora ku mwemera bitewe n"ubuyobe bagezemo.IMANA IMURIKIRE ABAYO Kanda hano umusubize
Ni ukuri cyane Pastor Mpyisi ni umwe dusigaranye muri iki gihugu w'inararibonye w'umunyabwenge kandi akaba n'umukristu nyakuri atari ba ba Pastoro b'amadini y'inzaduka aho buri wese kubera inda ashinga idini kugirango aronke indonke aho Mpyisi ahishuriwe ukuri yakuvuga ati yarashaje abandi bati yaravangiwe abo bose batinya ko yavuga ukuri bakabura bya bifaranga birirwa basoroma mu bantu wa mugani bamaze kuroga. Imana nitabare naho ubundi uboyobe burakabije uko bukeye nuko bwije biyongeza amapeti biyita amaziana atandukanye ngaho ba Apotre, Bishop, igisigaye nuko baziyita nyirubutungane n'andi mazina menshi. Mpyisi ntucike intenge komereza aho ikindi kandi igihugu cyagakwiye gushaka uburyo cyamuvomamo ubumenyi kubera amateka abumbatiye y'igihugu cyacu cy'u Rwanda bakabyandika akiriho kugirango abana bacu bazajye biga amateka y'ukuri atari amwe agoretse kubera inyungu z'abantu batifuzaga ko ukuri kujya ahagaragara byaba ari akaga asinziriye atadusigiye ibitabo tuzasigira abana bacu. IMANA imujye imbere izamuririnde ibyo bisambo byiyita abakozi b'IMANA batinya ko ashyira ukuri ahagaragara. Kanda hano umusubize
Nubwo ndi mu bantu batemera ko uyu musaza yigisha Bible neza,hari ibyo avuga bihuye na Bible.Mu mezi ashize,Pastor MPYISI yavuze ko Pastors barangwa no gushaka amafranga bakoresheje Bible.Ndetse icyo gihe yasabye imbabazi abayoboke be yariye amafranga (icyacumi). Kuba Pastor MPYISI avuga ko yaroze abayoboke be igihe kinini,ibyo avuga nibyo.Niba n'abandi ba Pastors babyemeraga.Ibintu bigisha bidahuye na Bible ni byinshi cyane,kubera ko baba bishakira inyungu zabo.Ingero ni nyinshi.Ejobundi kuli Radio,hali Pastor wo muli United Christian Church (UCI) ikorera muli NIBOYE ku Kicukiro,umuntu yamusabye ko amusengera kubera ko afite INYATSI.Uzi uko yamubwiye?Yaramubwiye ngo umuti w'INYATSI ni ugutanga ICYACUMI!!!Narumiwe.BIBLE tugomba kuyitondera.Hali amategeko menshi ari mu Isezerano rya kera,atareba abakristu.Urugero,imana yategetse ABAYISIRAYERI Gukebwa (circumcision).Ndetse ivuga ko utazakebwa bagomba kumwica.Nkuko mwese mubizi,iryo tegeko ntabwo rireba Abakristo.Gukebwa kwacu ni ku mutima,niko Isezerano Rishya rivuga.ICYACUMI nacyo,ntabwo kireba abakristu.Imana yabwiye ABAYISIRAYELI,iti mwese mujye muha ABALEWI Icyacumi,kubera ko mwebwe nabahaye amasambu,ariko bo nta masambu nabahaye (KUBARA/Numbers 18:21,24).Iryo tegeko ry'icyacumi,naryo ntirireba Abakristu.Ahantu henshi mu Isezerano Rishya,YESU,PAWULO,etc...badusaba "gukora umurimo w'imana ku buntu".Byisomere muli Matayo 10:8;Ibyakozwe 20:33;etc...Ibyo Pastor MPYISI yita UBUROZI bw'abanyamadini,arashaka kuvuga IBINYOMA abanyamadini bigisha ,bidahuye na Bible.Nubwo bo biyita "Abakozi b'imana",Bible yo ibita "Abakozi b'inda zabo" nkuko tubisoma muli Romans 16:18.Niba mudashaka gukomeza kunywa ayo marozi Pastor MPYISI avuga,nimwige Bible neza.Impamvu jyewe nzi iyi mirongo yose,nuko nemeye KWIGA Bible,aho kujya gucuranga no kubyina mu nsengero.Niyitaga umurokore,ariko maze kwiga Bible,nasanze narakoraga ibintu byinshi bibabaza imana.YESU yabwiye Abakristu nyakuri ati:"Muzamenya UKURI kandi kuzababohora" (Yohana 8:32).Abanga KWIGA neza Bible baraboshye,nubwo bo biyita Abakristu cyangwa Abarokore. Kanda hano umusubize
Nifuzako wampa nimero yawe ya telephone Kanda hano umusubize
Shaka Abahamya ba Yehova aho utuye maze muganire niba ufite ikibazo. Kanda hano umusubize
Bwana Mpyisi ngo yagiye " aroga " abantu kubera inyigisho yabahaga.Nawe yibuke ko "yari yararozwe" n'abamwigishije mbere.None se " yarukijwe " nande? Mwazabimumbariza. Kanda hano umusubize
Buriya njye sinumva neza uburozi Pasteur MPYISI avuga, ubyumva neza ansobanurire ubwo burozi amaze iminsi atanga. Nonese ukuri yabonye ni ukuhe? ni mumbwire di Kanda hano umusubize
IbyImana Biragoye Kubyumva Umutima Uhanze Amaso Idini Kuko Wumva Ko Ibyo Mwidiniryawe Aribyo Byukuri. Nabyo Nuburozi Yesu Koyanzwe Nabayuda Bamuzizaga Iki Sukuri ? Ntibasomaga Bibiriya ? Ukuri Kw Imana Gutandukanye Nukwamadini Kanda hano umusubize
Biragoye Kumva Ukuri Kw Imana Harukukundi Uzi Ukomora Kumadini Biragoye Kumvako Ibintu Byaba Ar Ukuri, Binyuranye Nibyo Ahusejyera Mwemera Nibawemerako Ibyo Wemera Yarabizi Kukurusha Nibindi Uzabyumva Yesuniwe Kuri Ukuri Si Amadini Kanda hano umusubize


text:
ISOMO RYA MBERE
Isomo ryo gitabo cy’Umuhanuzi Yeremiya (Yer 13, 1-11)
1Dore uko Uhoraho ambwiye : “Genda ugure umukandara wa hariri maze uwukenyere, nyamara ariko wirinde kuwumesa.” 2Naguze umukandara nk’uko Uhoraho yari yabivuze, maze ndawukenyera. 3Uhoraho yongera kumbwira ati 4“Haguruka ugende ukenyeye umukandara waguze maze ujye i Perati, nuhagera uzawuhishe mu isenga ry’urutare.” 5Naragiye nywuhisha i Perati, nk’uko Uhoraho yari yabintegetse. 6Hashize iminsi myinshi, Uhoraho arambwira ati “Haguruka ujye i Perati uvaneyo wa mukandara nari nagutegetse guhishayo.” 7Ubwo nagiye i Perati gushakashaka no kuvanayo wa mukandara aho nari nawuhishe. Umukandara nsanga warononekaye nta cyo ukimaze. 8Nuko Uhoraho arambwira ati 9“Uhoraho avuze atya : Nguko uko nzahindanya ubwirasi bwa Yuda, n’ubwirasi bukabije bwa Yeruzalemu : 10Uyu muryango mubi wanze kumva amagambo yanjye, ugakomeza kunangira umutima, ukiruka inyuma y’ibigirwamana kugira ngo ubiyoboke kandi unabipfukamire. Uragahinduka nk’uwo mukandara utagifite akamaro ! 11Nk’uko umuntu akenyera umukandara, nanjye nari nariziritse ku bantu ba Israheli n’aba Yuda kugira ngo bambere umuryango, ubwamamare, ikuzo n’umutako, ariko banze kunyumva. Uwo ni Uhoraho ubivuze.
INDIRIMBO (Ivugururamategeko 32, 6ac.18. 19-20ab, 21)
Inyik/ Mana, Mubyeyi wacu, twarakwibagiwe !
Mbe bwoko bw’ibipfapfa,
mbe bwoko bw’abanyabwenge buke !
Uhoraho si we so wakubyaye, si we wakuremye ?
Urutare ukesha kubona izuba ntukirwitaho,
wibagiwe Imana yakubyaye.
Ibyo Uhoraho yiboneye byamuteye kuzinukwa :
abahungu be n’abakobwa be baramurakaje.
Nuko aravuga ati “Ngiye kubahisha amaso,
nzarebe iherezo ryabo uko rizamera.
“Bambangikanyije n’ibitari Imana nyakuri,
barandakaza bayoboka ibigirwamana by’amanjwe bishakiye.
Nanjye nzababangikanya n’ikitari umuryango nyakuri,
mbagirire nabi nkoresheje ihanga ritagira ubwenge.”
IBANGONDIRIMBO RIBANZIRIZA IVANJILI (Yak 1, 18)
Alleluya Alleluya.
Mana yacu, utwibyarira ukoresheje ijambo ryawe ry’amanyakuri,
ukatugira imena mu biremwa byawe.
Alleluya.
IVANJILI
+ Matayo (Mt 13, 31-35)
Muri icyo gihe, 31Yezu abacira umugani ati “Ingoma y’ijuru imeze nk’imbuto ya sinapisi, umuntu yateye mu murima we. 32Ni yo ntoya mu mbuto zose, ariko iyo imaze gukura isumba imyaka yose yo mu murima, ndetse ikaba igiti ku buryo inyoni zo mu kirere ziza kwarika mu mashami yacyo.”
33Abacira undi mugani ati “Ingoma y’ijuru imeze nk’umusemburo umugore yavanze n’incuro eshatu z’ifu, kugeza igihe byose bitutumbye.” 34Ibyo byose Yezu yabibwiraga rubanda mu migani, nta cyo yababwiraga atababwiriye mu migani ; 35bityo huzuzwa ibyo umuhanuzi yavuze ati “Umunwa wanjye uzavuga mu migani, nzamamaza ibyahishwe kuva isi ikiremwa.”


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
2 Nuko Yosuwa mwene Nuni yohereza mu ibanga abatasi babiri baturutse i Shitimu,+ arababwira ati “nimugende mutate igihugu, cyane cyane i Yeriko.” Baragenda bagera ku nzu y’umugore w’indaya witwaga Rahabu,+ bacumbika aho.
2 Amaherezo abantu baza kubwira umwami w’i Yeriko bati “hari abagabo b’Abisirayeli baje ino iri joro bazanywe no gutata igihugu.”
3 Umwami w’i Yeriko abyumvise atuma kuri Rahabu ati “sohora abagabo baje iwawe, kuko bazanywe no gutata igihugu cyose.”+
4 Hagati aho uwo mugore yahishe abo bagabo bombi. Nuko aravuga ati “ni koko abo bagabo baje iwanjye, ariko sinamenye aho bari baturutse.
5 Byageze nimugoroba igihe cyo gukinga amarembo+ abo bagabo barasohoka. Sinzi iyo bagiye. Nimwihute mubakurikire, murabafata.”
6 (Nyamara yari yaburije hejuru y’inzu+ abahisha mu byatsi yari yaraharunze.)
7 Nuko abo bagabo umwami yari yohereje barabakurikira, bagenda berekeje ku byambu bya Yorodani.+ Bamaze kugenda, amarembo ahita akingwa.
8 Mbere y’uko ba bagabo babiri baje kwa Rahabu baryama, yabasanze hejuru y’inzu
9 arababwira ati “nzi neza ko Yehova azabaha iki gihugu,+ kandi mwaduteye ubwoba.+ Abaturage b’iki gihugu bose bacitse intege bitewe namwe.+
10 Twumvise ukuntu Yehova yakamije amazi y’Inyanja Itukura imbere yanyu igihe mwavaga muri Egiputa,+ n’ibyo mwakoreye abami babiri b’Abamori bari hakurya ya Yorodani, ari bo Sihoni+ na Ogi+ mwarimbuye.+
11 Tubyumvise umutima wacu urashonga,+ ntitwagira ubutwari bwo kubarwanya,+ kuko Yehova Imana yanyu ari Imana hejuru mu ijuru no hasi ku isi.+
12 None ndabinginze, nimundahire Yehova+ ko muzagaragariza ineza yuje urukundo inzu ya data+ nk’uko nanjye nayibagaragarije, kandi mumpe ikimenyetso kidakuka.+
13 Muzarokore data+ na mama, abo tuva inda imwe hamwe n’ababo bose, mukize ubugingo bwacu.”+
14 Abo bagabo baramusubiza bati “nitudakora ibyo tugusezeranyije Imana izatwice!+ Nimutatuvamo, Yehova naduha iki gihugu tuzakugaragariza ubudahemuka n’ineza yuje urukundo.”+
15 Hanyuma abanyuza mu idirishya bamanukira ku mugozi, kuko inzu ye yari yubatse ku rukuta rugose umugi; yari atuye ku rukuta rugose umugi.+
16 Arababwira ati “nimujye mu misozi, kugira ngo mudahura n’ababakurikiye; muzamare iminsi itatu mwihisheyo kugeza aho bazagarukira, maze mukomeze urugendo rwanyu.”
17 Abo bagabo na bo baramusubiza bati “tuzakora ibyo waturahije, twikureho urubanza.+
18 Nituza muri iki gihugu tuzasange waziritse uyu mugozi uboshye mu budodo bw’umutuku ku idirishya watunyujijemo ukatumanura, kandi so na nyoko n’abavandimwe bawe n’abo mu nzu ya so bose uzabateranyirize hamwe mu nzu yawe.+
19 Umuntu wese uzasohoka mu nzu yawe akajya hanze,+ amaraso ye azamubarweho, kandi natwe ntituzagibwaho n’urubanza. Umuntu wese uzagumana nawe mu nzu, nagira icyo aba amaraso ye azatubarweho.
20 Nutuvamo,+ ntituzagibwaho n’urubanza rw’uko tutubahirije indahiro waturahije.”
21 Arabasubiza ati “bizagende nk’uko mubivuze.”
Nuko arabasezerera baragenda. Hanyuma azirika ku idirishya wa mugozi uboshye mu budodo bw’umutuku.
22 Baragenda bagera mu misozi bamarayo iminsi itatu, kugeza aho abari babakurikiye bagarukiye. Ababakurikiye babashakiye mu mayira yose, ariko ntibababona.
23 Abo bagabo babiri baramanuka bava mu misozi, barambuka basanga Yosuwa mwene Nuni, bamutekerereza ibyababayeho byose.
24 Babwira Yosuwa bati “Yehova yashyize iki gihugu cyose mu maboko yacu.+ Ni yo mpamvu abaturage bacyo bose bacitse intege bitewe natwe.”+
Yohereze
Yohereze
BIBILIYA-UBUHINDUZI BW'ISI NSHYA
Yosuwa 2
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Abadayimoni Bashyigikira Ukwigomeka ku Mana
Ariko se ni kuki Satani n’abadayimoni be bakora uko bashoboye kose ngo bahemukire abantu? Ni ukubera ko bashaka ko twifatanya na bo muri uko kwigomeka kwabo. Bashaka ko tubayoboka tukabasenga. Bashaka ko twemera ibinyoma byabo maze tugakora ibyo Yehova yanga. Byinshi muri byo bikubiyemo imigenzo ihereranye n’abapfuye.
Gupfusha uwo twakundaga ni ikintu kibabaza cyane umutima w’umuntu, kandi birumvikana ndetse ni mu gihe ko umuntu agaragaza umubabaro we. Nyuma y’aho incuti ye Lazaro ipfiriye, Yesu ‘yararize.’—Yohana 11:35.
Hari imigenzo myinshi ihereranye n’urupfu, kandi igenda itandukana ukurikije uturere two hirya no hino ku isi. Hari myinshi itarwanya amahame ya Bibiliya. Indi migenzo yo ariko ishingiye ku gitekerezo cy’uko abapfuye baba bariho kandi bashobora kureba abazima. Kurara aho bapfushije, kuririra uwapfuye, n’imihango ijyana n’ihamba, ibyo byose ni ibintu bishingiye ku bwoba bwo kurakaza imyuka y’abapfuye. Ariko ubwo “abapfuye bo nta cyo bakizi,” bene iyo migenzo ni iyo gushyigikira ikinyoma cya Satani.—Umubwiriza 9:5.
Indi migenzo cyangwa se imihango ikomoka ku myizerere yemeza ko abapfuye baba bakeneye ubufasha bw’abazima kandi ko bashobora kugirira nabi abazima baramutse batabacururukije. Mu duce tumwe batangira gukora imihango yo kwibuka uwapfuye cyangwa se guterekera nyuma y’iminsi 40 cyangwa umwaka umuntu apfuye. Ibyo ngo biba bigamije gufasha uwapfuye ‘kwambuka’ ajya mu buturo bw’imyuka. Uwundi muhango ukunda gukorwa cyane ni uwo guha abapfuye ibyo kurya n’ibyo kunywa.
Ibyo byose ni amafuti kubera ko biba bigamije gusa guteza imbere ibinyoma bya Satani. Mbese Yehova yishimira ko twakwifatanya mu migenzo iyo ari yo yose ishingiye ku nyigisho z’abadayimoni? Ashwi da!—2 Abakorinto 6:14-18.
Abagaragu b’Imana y’ukuri ntibifatanya na gato muri bene iyo migenzo yo gushyigikira ibinyoma bya Satani. Ahubwo mu mwanya wabyo, bakorana urukundo bihatira gufasha no guhumuriza abasigaye. Bazi neza ko iyo iby’umuntu birangiye, Yehova wenyine ari we ubasha kugira icyo amumarira.—Yobu 14:14, 15.
Imana Iciraho Iteka Imigenzo y’Abadayimoni
Abantu bamwe bagirana imishyikirano n’abadayimoni mu buryo butaziguye cyangwa se bifashishije umupfumu. Ibyo ni byo byitwa imigenzo y’abadayimoni. Vaudou (vodu), ubupfumu, ubumaji, kuragura no kuvugana n’abapfuye, ibyo byose ni bimwe mu bigize imigenzo y’abadayimoni.
Bibiliya iciraho iteka iyo migenzo ivuga ngo “muri mwe ntihazaboneke . . . ukora iby’ubupfumu, cyangwa uragurisha ibicu, cyangwa umupfumu, cyangwa umurozi, cyangwa umwambuzi, cyangwa ushikisha, cyangwa uragurira abantu ibizababaho, cyangwa umushitsi. Kuko ukora ibyo wese ari ikizira, Uwiteka yanga urunuka.”—Gutegeka kwa kabiri 18:10-12.
Ni kuki se Yehova atwihanangiriza bene ako kageni kugira ngo twirinde iyo migenzo?
Kubw’inyungu zacu, Yehova aratuburira kugira ngo twirinde imigenzo yose y’abadayimoni. Akunda abantu akanabitaho kandi azi ko abagirana imishyikirano n’abadayimoni baba bugarijwe n’imibabaro.
Urugero twafata ni urwa Nelda wari umupfumukazi muri Brezili. Abadayimoni bashegeshe ubuzima bwe. Aragira ati “imyuka . . . yaranyigaruriye maze irantegeka. Nahoraga nta ubwenge nyuma nkongera nkabugarura nza ndetse no gushyirwa mu bitaro by’abarwaye indwara zo mu mutwe. Abadayimoni barantoteje cyane ku buryo byanteye indwara z’imitsi. Kuva ubwo natangiye gufata imiti yo kungabanyiriza uburibwe ndetse ntangira no kunywa inzoga no kunywa itabi ubudasiba. Ibyo nabimaranye imyaka myinshi.”
Nyuma, biturutse ku bufasha bwa Yehova n’Abahamya be bo ku isi, Nelda yaje kwigobotora uburetwa bw’abadayimoni none ubu afite ubuzima bukungahaye kandi bwiza. Aragira ati “ntera bose inkunga yo kutazigera bagirana imishyikirano n’imyuka [mibi], n’ubwo byaba ari akanya gato.”


text:
AGATABO K’ITERANIRO RY’UMURIMO Kamena 2017
Uburyo bw’icyitegererezo
Uburyo bw’icyitegererezo bwo gutanga Nimukanguke! no kwigisha ukuri ku bihereranye n’impano y’ubuzima. Tegura uburyo bwawe bwo gutangiza ibiganiro.
UBUTUNZI BWO MU IJAMBO RY’IMANA
Ibyo Yehova avuze byose birasohora
Ubuhanuzi bwa Yeremiya buvuga ko Babuloni yari kurimburwa burundu bwasohoye uko bwakabaye.
IMIBEREHO IKWIRIYE ABAKRISTO
Ese wiringira amasezerano ya Yehova mu buryo bwuzuye?
Yosuwa yavuze ko nta jambo na rimwe rya Yehova ritasohoye. Twakora iki ngo twiringire amasezerano ya Yehova mu buryo bwuzuye?
UBUTUNZI BWO MU IJAMBO RY’IMANA
Gutegereza bidufasha kwihangana
Ni iki cyafashije Yeremiya kwihangana nubwo yari ahangayitse cyane? Twakora iki ngo twitegure kuzahangana n’ibibazo mu gihe kiri imbere?
UBUTUNZI BWO MU IJAMBO RY’IMANA
Ezekiyeli yashimishwaga no gutangaza ubutumwa bw’Imana
Yehova yeretse Ezekiyeli umuzingo aramubwira ngo awurye. Iryo yerekwa risobanura iki?
IMIBEREHO IKWIRIYE ABAKRISTO
Jya wishimira kubwiriza ubutumwa bwiza
Hari igihe kubwiriza ubutumwa bw’Ubwami bitoroha, ariko Imana ishaka ko tuyikorera twishimye. Twakora iki ngo twishimire umurimo wo kubwiriza?
UBUTUNZI BWO MU IJAMBO RY’IMANA
Ese uzashyirwaho ikimenyetso cyo kurokoka?
Ibyo Ezekiyeli yeretswe byasohoye bwa mbere igihe Yerusalemu yarimbukaga. Uko bisohora muri iki gihe bikwigisha iki?
IMIBEREHO IKWIRIYE ABAKRISTO
Jya ugendera ku mahame ya Yehova agenga umuco
Tugomba kuyoborwa n’amahame y’Imana. Yatuyobora ate? Kandi byatugirira akahe kamaro?


text:
Ese usobanukiwe neza abamarayika?
Icyo Bibiliya ibivugaho
Abamarayika ni ibiremwa bifite imbaraga n’ubushobozi buruta kure cyane ubw’abantu (2 Petero 2:11). Baba mu ijuru, aho ibiremwa by’umwuka biba; hatandukanye cyane na hano ku isi (1 Abami 8:27; Yohana 6:38). Ni yo mpamvu Bibiliya ivuga ko abamarayika ari imyuka.—1 Abami 22:21, ibisobanuro ahagana hasi ku ipaji; Zaburi 18:10.
Abamarayika baturutse he?
Imana yaremye abamarayika ikoresheje Yesu, uwo Bibiliya yita “imfura mu byaremwe byose.” Bibiliya ivuga uko Imana yakoresheje Yesu mu gihe cy’irema, igira iti “yakoreshejwe mu kurema ibindi bintu byose, ari ibyo mu ijuru n’ibyo mu isi, ibiboneka n’ibitaboneka,” harimo n’abamarayika (Abakolosayi 1:13-17). Abamarayika ntibashaka kandi ntibororoka (Mariko 12:25). Ahubwo, abo ‘bana b’Imana’ bagiye baremwa, umwe ukwe n’undi ukwe.—Yobu 1:6.
Abamarayika baremwe kera cyane, isi itararemwa. Igihe Imana yaremaga isi, abamarayika ‘baranguruye amajwi bayisingiza.’—Yobu 38:4-7.
Abamarayika ni bangahe?
Bibiliya ntivuga umubare nyawo w’abamarayika; icyakora, ivuga ko ari benshi cyane. Urugero, intumwa Yohana yigeze kwerekwa, abona miriyoni amagana z’abamarayika.—Ibyahishuwe 5:11.
Ese buri mumarayika afite izina n’ibimuranga?
Yego. Hari amazina abiri y’abamarayika avugwa muri Bibiliya, ari yo Mikayeli na Gaburiyeli (Daniyeli 12:1; Luka 1:26). * Hari abamarayika biyemereye ko bafite amazina, ariko ntibayatangaza.—Intangiriro 32:29; Abacamanza 13:17, 18.
Abamarayika bafite ibintu bitandukanye bibaranga. Bashobora kuvugana (1 Abakorinto 13:1). Bafite ubushobozi bwo gutekereza no guhimbira Imana ibisingizo (Luka 2:13, 14). Kuba hari abahisemo kujya ku ruhande rwa Satani igihe yigomekaga, bigaragaza ko abamarayika bafite uburenganzira bwo guhitamo gukora ibyiza cyangwa ibibi.—Matayo 25:41; 2 Petero 2:4.
Ese abamarayika baba mu nzego zitandukanye?
Yego. Umumarayika urusha abandi bose imbaraga n’ububasha, ni Mikayeli (Yuda 9; Ibyahishuwe 12:7). Abamarayika b’Abaserafi bahagarara iruhande rw’intebe ya Yehova, bari mu rwego rwo hejuru ugereranyije n’abandi bamarayika (Yesaya 6:2, 6). Urundi rwego, rurimo abamarayika b’Abakerubi, bafite inshingano zihariye. Urugero, igihe Adamu na Eva birukanwaga muri Edeni, Abakerubi bahawe inshingano yo kurinda inzira ijyayo.—Intangiriro 3:23, 24.
None se abamarayika bafasha abantu?
Yego. Muri iki gihe Imana ifasha abagaragu bayo binyuze ku bamarayika bayo bizerwa.
Imana ikoresha abamarayika kugira ngo iyobore abagaragu bayo mu murimo bakora wo kubwiriza ubutumwa bwiza bw’Ubwami bw’Imana (Ibyahishuwe 14:6, 7). Ubwo buyobozi bugirira akamaro abakora umurimo wo kubwiriza n’abagezwaho ubutumwa bwiza.—Ibyakozwe 8:26, 27.
Abamarayika batuma itorero rya gikristo ritanduzwa n’abantu babi.—Matayo 13:49.
Abamarayika bayobora abagaragu b’Imana bizerwa kandi bakabarinda.—Zaburi 34:7; 91:10, 11; Abaheburayo 1:7, 14.
Vuba aha, abamarayika bazatabara abantu igihe bazaba barwana bafatanyije na Yesu Kristo kugira ngo batsembeho abantu babi.—2 Abatesalonike 1:6-8.
Ese umuntu wese aba afite umumarayika umurinda?
Nubwo abamarayika baharanira ko abagaragu b’Imana bamererwa neza, ntibishatse kuvuga ko Imana ishyiriraho Umukristo wese umumarayika wo kumurinda (Matayo 18:10). * Abamarayika ntibarinda abagaragu b’Imana ikigeragezo cyose bashobora guhura na cyo. Bibiliya igaragaza ko Imana ‘izacira akanzu’ abagaragu bayo ibaha ubwenge n’imbaraga zo kwihangana.—1 Abakorinto 10:12, 13; Yakobo 1:2-5.
Ibyo abantu bakunze kwibeshyaho ku birebana n’abamarayika
Ikinyoma: Abamarayika bose ni beza.
Ukuri: Bibiliya ivuga ‘ingabo z’imyuka mibi’ ndetse ikavuga “abamarayika bakoze icyaha” (Abefeso 6:12; 2 Petero 2:4). Abo bamarayika babi ni abadayimoni bifatanyije na Satani mu kurwanya Imana.
Ikinyoma: Abamarayika ntibashobora gupfa.
Ukuri: Abamarayika babi ndetse na Satani bazarimburwa. —Yuda 6.
Ikinyoma: Iyo abantu bapfuye bahinduka abamarayika.
Ukuri: Imana yaremye abamarayika ukwabo, ntabwo ari abantu bazutse (Abakolosayi 1:16). Imana iha abantu bazukira kujya mu ijuru impano yo kudapfa (1 Abakorinto 15:53, 54). Abo bantu bazaba bari mu rwego rwo hejuru kuruta abamarayika.—1 Abakorinto 6:3.
Ikinyoma: Abamarayika baremewe gukorera abantu.
Ukuri: Abamarayika ntibakorera abantu ahubwo bakorera Imana (Zaburi 103:20, 21). Na Yesu ubwe ntiyitabazaga abamarayika, ahubwo yasengaga Imana ngo imufashe.—Matayo 26:53.
Ikinyoma: Dushobora gusenga abamarayika ngo badufashe.
Ukuri: Nta wundi ukwiriye gusengwa usibye Yehova Imana (Ibyahishuwe 19:10). Tugomba gusenga Imana yonyine, tubinyujije kuri Yesu.—Yohana 14:6.
^ par. 10 Hari Bibiliya zimwe na zimwe zikoresha ijambo “Lusiferi” muri Yesaya 14:12, ari na byo byatumye abantu bamwe na bamwe batekereza ko ari ryo zina Satani yahoranye akiri umumarayika. Icyakora ijambo ry’umwimerere ryo mu rurimi rw’igiheburayo ryakoreshejwe muri uwo murongo, risobanura “urabagirana.” Imirongo ikikije uwo, igaragaza ko iryo jambo ritashakaga kuvuga Satani, ahubwo ko ryashakaga kuvuga umuryango wakomokagamo abami b’i Babuloni, ari na wo Imana yari kuzacisha bugufi bitewe n’ubwibone bwawo bukabije (Yesaya 14:4, 13-20). Iryo jambo ngo “urabagirana,” abantu barikoreshaga bakina ku mubyimba ubwami bwa Babuloni, igihe bwari bumaze kugwa.
^ par. 21 Hari bamwe basoma inkuru ivuga ukuntu Petero yavuye muri gereza, bakibwira ko Petero yari afite umumarayika umurinda (Ibyakozwe 12:6-16). Icyakora igihe abigishwa bavugaga bati ni “umumarayika we,” byari bitewe n’uko batekerezaga bibeshya ko umumarayika uhagarariye Petero ari we wari uje, aho kuba Petero ubwe.


text:
Rimwe abantu bumva ngo mu gihugu runaka habaye imvururu zavutse hagati y’abadahuje ukwemera. Ndetse uyu munsi intambara ikomeye iri kurwanywa ni iy’ibyihebe byitwikira amahame bivuga ko ari ay’idini ya Islam, bikagaba ibitero ku bihumbi by’abantu ku Isi bikabahitana.
Izo mvururu ariko ngo zishobora guhoshwa ndetse ntizongere kubaho mu gihe abayobozi b’amadini n’amatorero ku isi baba bubahirije inshingano zabo kandi bakabitoza n’abo bashinzwe.
Umuyobozi w’Itorero Bethel Church mu Rwanda, Nkurunziza yagize Ati “ Amadini yujuje inshingano zayo zo kwigisha ijambo ry’Imana, akazishyira mu bikorwa, abayobozi bayo bagashyira hamwe, akigisha abaturage ibyiza,Isi yagira amahoro n’iterambere.”
Nkurunziza yakomeje avuga ko Isi ikomeje guhura n’ibibazo by’abitwikira izina ry’amadini n’amatorero bagakora ibikorwa by’iterabwoba bitari bikwiye.
Ku bijyanye na Afurika, ngo usanga ari umugabane ufite amahirwe menshi arimo umutungo kamere mwinshi ndetse n’urubyiruko rwinshi ku buryo byitaweho byawufasha gutera imbere. Mu myemerere ye ngo abona uyu mugabane uzashyira ugatera imbere ku bw’amasengesho uretse gukomeza kugaragara nk’uwavumwe nk’uko bamwe bakunze kubivuga.
Ati “ Iyo mvugo iraza guhinduka ku bw’amasengesho, urubyiruko ni imbaraga , iyo rufite ingandagaciro nzima rubasha guhindura ibintu.Afurika Imana izayihindura umugabane ukize kuko yayihaye umutungo uhambaye.”
Igikorwa cyiswe “Harvest Africa” gihuza abakozi b’Imana ku rwego rw’ubuyobozi baturutse mu matorero anyuranye yo mu bihugu bitandukanye byo muri Afurika.
Uru ngo ni urubuga rutuma habaho guhuza ubumenyi hagati yabo kugira ngo basubire mu bihugu byabo bubakitse ndetse banahinduwe bashya mu iyerekwa by’umwihariko bagende bamamaze ubutumwa bwiza mu mahanga yose (Matayo 28:19-20).
Ni ihuriro rigamije kwigira hamwe uburyo hagaruzwa umurage Afurika yatakaje mu gihe cy’ubukoloni n’ubucakara no kuzana imbaraga z’Imana zihindura imitekerereze y’Umunyafurika kugira ngo abashe kwigira anamenye Kirisito dore ko Afurika na yo imaze kugarizwa n’ibibazo by’urusobe.
Yosobanuye ko iki ari igikorwa gihuza Afurika yose kizanigirwamo uburyo yakwishakamo ibisubizo by’ibibazo biyugarije, ngo nta Leta n’imwe cyangwa igihugu na kimwe cyabatumye kubikora, ahubwo ngo ni ku bw’iyerekwa bagize rigamije «guhindura imitekerereze y’Umunyafurika» kubera ko ngo ‘Iyo umuntu aboshye mu mutwe (mu mitekerereze) aba aboshye no mu Mwuka’.
Iki giterane cyatangiye tariki ya 12 kikazageza ku wa 19 Nzeri 2016. Cyatangiye abacyitabiriye basura urwibutso rwa Jenoside rwa Kigali ku Gisozi. Ibikorwa byacyo kandi byakomereje ku itorero rya Bethel i Remera ariko kuva tariki ya 17-19 kizimukira i Remera kuri Petit Stade ndetse no hirya no hino mu gihugu hakazabera ibiterane bizajya biba biyobowe n’abo bakozi b’Imana.
Aha hazaba hari abakozi b’Imana bagera kuri 70 bayoboye amatorero atandukanye bazaba baturutse mu bihugu bimwe bya Afurika no hanze yayo, bakazigisha ijambo rikiza imitima ndetse bakanasengera abarwayi ku buryo benshi bazahabohokera nk’uko byagenze ku nshuro yacyo ya mbere mu 2015.


text:
Umubyiho ukabije ni kimwe mu bihangayisha abantu benshi, ndetse ugasanga bakora uko bashoboye ngo bawurwanye. Nkuko Mukakayumba Anastasie ufite ubunararibonye mu bijyanye n’imirire iboneye abivuga, usanga hari bamwe bakora amakosa bakiyicira ubuzima baziko bari kwigirira neza, kandi hari uburyo bwiza bakagombye gukoresha.
Kwigana abandi : hari bamwe bafata imirire yo kugabanya ibiro kuko bazi ko hari mugenzi wabo wayikoresheje akanakuka. Ikibi cyo kwigana abandi nuko abantu birengagiza ibyo bagomba kwitondera mbere yo gufata imirire yo kugabanya umubyibuho .
Mbere yo gutangira imirire igabanya umubyibuho buri wese aba agomba kumenya ibi ;
Buri muntu wese agira imirire ye bwite bitewe n’impamvu zamuteye uwo mubyibuho,
kubanza kumenya ubwoko bw’amaraso ye kuko hari ibiryo bibyibushya abantu bitewe na groupe sanguin ye no kubanza kumenya ingaruka umubyihuho ukabije ufite ku mubiri wawe.
Ikindi umuntu aba agomba kumenya mbere yo gufata imirire yo kugabanya ibiro, ni uko burya abantu baba bagomba kutakaza ibiro bitandukanye bitewe nuko bareshya n’ibiro bafite.
Ikintu gikomeye abantu batajya bamenya iyo bagiye gufata imirire yo kugabanya ibiro nuko burya gufata gahunda y’imirire igabanya ibiro bigomba kuba ari icyemezo cya nyirubwite kuko iyo utabanje ngo umenye ingaruka umubyibuho ukabije ufite ku mubiri wawe, ukajya gufata imirire igabanya ibiro ari uko uri kwigana abandi cyangwa se bakujyanye ku gahato ntago ugiraimbaraga zo guhindura imirire igihe kirekire.
Kwiyicisha inzara : gufata imirire igabanya ibiro ntaho bihuriye no kwiyicisha inzara. Ushobora kwiyicisha inzara nyuma ugasanga uhura n’ingaruka zirimo gucika intege, kurwara igifu, kubura imbaraga mu kazi n’ibindi.
Mu rwego rwo kwirinda guhura n’ingaruka zo kwiyicisha inzara mu gihe uri gushaka kugabanya ibiro, birashoboka ko wafata indyo yuzuye irimo iby’ubaka umubiri, ibitera imbaraga n’ibibirinda indwara kandi ibiro byawe bikajya ku murongo.
Iyo wihaye gahunda yo gufata imirire igabanya umubyibuho ntibigomba kukubuza kurya ugahaga, kuko bitewe nuko uba waregereye abantu babifitiye ubushobozi bakakubwira imirire igendanye nawe, urarya nkuko bisanzwe kandi ukabasha no gutakaza ibiro.
Kongera gusubira ku byo waretse : Akenshi uzasanga abantu batakaza ibiro nyuma y’iminsi mike ukabona byongeye byagarutse. Iyo umaze kugera ku biro bikwiriye uba ugomba kumenya imirire uzakurikiza ugahora kuri gahunda y’ibiro byawe.
Amakosa mu mimirire ugomba kwirinda iyo ushaka kugabanya ibiro
Umubyiho ukabije ni kimwe mu bihangayisha abantu benshi, ndetse ugasanga bakora uko bashoboye ngo bawurwanye. Nkuko Mukakayumba Anastasie ufite ubunararibonye mu bijyanye n’imirire iboneye abivuga, usanga hari bamwe bakora amakosa bakiyicira ubuzima baziko bari kwigirira neza, kandi hari uburyo bwiza bakagombye gukoresha.


text:
Usanga iyo umukobwa amaranye igihe kinini n’umusore ntacyo abivugaho bimuyobera agatangira kumutakariza icyizere ndetse akumva ko ari ibintu bitakwihanganirwa.
Kubana nk’umugabo n’umugore bitandukanye n’umubano uba usanzwe hagati y’umusore n’inkumi kuko ari igikorwa cy’ubuzima bw’igihe kirekire.
Abasore iyo bagiye gufata umwanzuro ku bo bazabana hari ubwo batita ku gihe bamaze bakundana ahubwo bakareba koko niba abo bakundana nab o bujuje ibyo bifuza.
Iyo bigeze kuri iyo ngingo, imitima myinshi irahakomerekera cyane ko hari ababa barabyaranye batarabana ugasanga umusore afashe umwanzuro wo kureka umukobwa kuko atamubonyemo imico ikwiriye umugore yifuza.
Urubuga elcrema rwakusanyije ibisubizo by’abagabo bagize icyo batangaza ku mico y’umukobwa bakwambika impeta bamusaba ko babana.
Ibi bintu bitanu bikurikira ni byo abagabo bahurijeho bavuga ko umukobwa ubyujuje bamushyira mu rugo akaba umugore, na we mukobwa niba ushaka ko umusore mukundana apfukama agatera ivi, wabikurikiza.
Ishimire umubano mufitanye
Mu mico myinshi y’ibihugu, usanga hari igihe cyagenwe ku buryo umukobwa agomba gushyingirwamo, iyo kirenze usanga ameze nkurimo gusiganwa na cyo, urukundo rwose agiyemo akaba yiteze ko bamubwira ubukwe.
Nubwo kwifuza gushyingirwa atari bibi ariko ntabwo umukobwa akwiye kuba ari we ushyira igitutu k’uwo bakundana kugira ngo amusabe ko bakora ubukwe.
Ukwiye kwitonda mukishimira umubano mufitanye yazageza igihe cyo kubivuga ukabyakirana umunezero ariko si wowe ubisaba.
Abasore aho bava bakagera bishimira gushakana n’umuntu udafite igitutu cyo kwirukankira gukora ubukwe, abenshi bagira impungenge z’ikimwirukansa maze n’ibyari kuzakorwa vuba bakabivamo. Umukobwa wambikwa impeta ni umukobwa utuje udasiganwa n’igihe.
Kuba uwo uri we
Nk’uko imbeba ihumurirwa na foromaje ngo ni nako abagabo babonera kure umukobwa wiyoberanya akigaragaza nk’umuntu mwiza ariko atariko asanzwe.
Ikintu cyo kwiyoberanya ni kibi, ugomba kugaragara uko uri kuko nta muntu ubaho utagira inenge.
Niba koko umusore agukunda by’ukuri azabasha no kwihanganira inenge zawe yige no kubana na zo aho kuzimuhisha ngo agukunde.
Iyo rero ugaragaza ko uri nta mwakemwa, aragukemanga ahubwo akavumbura n’ibyo byose wari wagerageje guhisha ukaba wikozeho.
Umuhungu ugufiteho gahunda, aba ari wa muntu ukunda gucukumbura , ku buryo nta kintu wamuhisha. Niba ushaka ko akwambika impeta mwiyereke uko ukuri wigira icyo umukinga.
Ba umuntu wumva kandi umushyigikire
Urukundo kugira ngo ruzagere ku ntego yarwo ni uko ruba rurimo kumvikana.Uba ugomba kumenya ibyiza by’uwo mukundana, intege nke ze n’ibibi bye; ibyo bigufasha kumwumva, kumenya uko umutwara ndetse n’aho ugomba kumushyigikira cyangwa kumutera imbaraga.
Uburyo bwose ushoboye uba ugomba kubukoresha haba mu bukene arimo ukamutera inkunga igihe uyifite, ibitekerezo, kumwitaho ku buryo yumva ko uri muntu utazamuvaho uko yaba ameze kose.
Ni ibintu bizwi ko abagabo na bo bakunda kwitabwaho ndetse cyane cyane mu bihe bibagoye.
Ba umuntu ukora cyane kandi wibeshejeho
Abasore banga abakobwa babasaba buri kintu cyose, ku buryo nta kintu ubwabo babasha kwikemurira.
Niba n’utuntu duto duto umusaba ko atugukemurira, ukaba ntacyo wageraho atagufashije, ni gute wumva ko yakwinjiza mu buzima bwe ngo wongeremo ibibazo?
Abagabo bakunda abagore bazi gukora no gushaka imibereho ku buryo bazafatanya gutera imbere.
Umugabo ntabwo aha agaciro umukobwa umusabiriza, niba ushaka kuzambikwa impeta n’uwo ukunda ni uko wakwiga gukora no kwishakamo ibisubizo akabona ko azaba ari kumwe n’umuntu w’ingirakamaro.
Ntukagire igitutu buri gihe
Usanga abakobwa babwira abo bakundana ngo tuzajya gusura umuryango wanjye ryari n’ibindi nk’ibyo babaca intege.
Iyo utangiye kubibwira uwo mukundana yumva ko ushaka ko mutangira kwiyereka imiryango, gusa niba mukundana akaba atarakubwira ko yabivuyemo nawe uba ugomba kurindira icyo gitutu ukagishyira hasi ugategereza.
Umukobwa ushaka ko bamwambika impeta ntabwo agaragaza ko yihebye ko ubuzima bwamurangiranye, aritonda, akishimira ubuzima abayemo , ubundi uwamukunze akabona ko azaba ajyanye umuntu umutera akanyamuneza, akamwambika impeta.


text:
MRS LYDIA PART 4
ukampa akanya tukavugana….. umukobwa yahise
areba hirya no hino arambwira ati: hoya weeee,
nanjye naje hano ntorotse none ngo ntinde, aka
kanya wahita ubona abasore ba mekkal bahageze
bikaba bibi…..
.
PART 4
.
arambwira ati: hoya weee, nanjye naje hano
ntorotse none ngo ntinde, aka kanya wahita
ubona abasore ba mekkal bahageze ibintu bikaba
bibi… numvise umukobwa avuze iryo zina nibuka
ko numusaza yarimbwiyeho, ubwoba buranyica
ntangira kureba reba hirya no hino, nkumva ngiye
kurekura umukobwa ngo agende ariko nakwibuka
uburyo kongera kumubona arintambara,
ngakomeza kumugundura! nabaye nkiri
ngitekereza kucyo nakora, mbona umukobwa
atangiye kunyiyaka, ariko nanjye ngashyiramo
imbaraga nkanga kurekura, abonye ko bitoroshye
ahita ambwira ati: ariko se wowe uri muntu ki
wandekuye nkigendera!? nanjye nti: mbabarira
unyumve neza , sibyo!? nawe ati: iki se
sinakubwiye ukuntu ibintu bimeze!? njye: hoya
ntago byakunda kabsa, nkuretse sinazongera
kukubona!
.
umukobwa: sawa ntacyo noneho, basi reka tuve
hano dushake ahantu hihishe umbwire kandi
nabwo bibe ibyakanya gato! njye: wooow!
ntakibazo kabsa, biratwara akanya gato! ubwo
nahise ntekereza ahantu namujyana hihishe
nkahabura kuko hari huzuye abantu beshi muri
supermarket, gusa sinzi ukuntu agatekerezo kaje,
kumutima ndavuga nti:”reka mujyane kwa wa
musaza nio hatekanye!!’ ubwo ntakindi cyabaye,
nahise mwambutsa umuhanda tujya kwa muzehe
turinjira. umukobwa abonye ukuntu hameze,
mbona aguye mukantu ndetse ubwoba
buramwica,ahita ambaza ati: aha hantu unzanye
nihehe se kandi!? njye: humura ntakibazo uhura
nacy,haratekanye cyane! ubwo njye narebareye
hose, no mucyumba kwa muzehe nsanga
umusaza yimutse kare, kumutima nti:”ariko se
mana yanjye papa, mekkal nuyu musaza bite
byabo ra!!”
.
mugihe narindimo ngitekereza kuribyo, numva
umukobwa arambajije ati: niko se ko utambwira
urabona harumwanya mfite kumara hano, uragira
ngo cyangwa ibintu bimpindukane! njye: eheee!
ariko se ibyo bintu uvuga bihinduka nibiki, harya
ngo mekkal!? umukobwa: umva rero nshuti
yanjye, mubantu wakina nabo, uriya mugabo
uzajye umwirinda! njye: inde se, mekkal se!?
umukobwa:eheee! ese ko mbona upfa kumuvuga
uko wishakiye! ndimo kubona wowe utamaze
kabiri pee! njye: apuuuh! ibyo biramureba kabsa,
njye simutinya kabsa! ahubwo reko twivugire
icyatuza…… ntarakomeza numva umukobwa
aravuze ati: sha rwose mbabarira ugire vuba
ubundi ngende dore nanjye mba ntorotse, buriya
anshatse akambura yahita abica kandi……..
atarakomeza mba ndamubwiye nti: ok sawa reka
twihutishe! ubwo namwe murabyumva kurisohora
byari indi ntambara, ariko narihanganye mufata
mukiganza ndamubwira nti: ndeba mumaso!
.
umukobwa nawe ntiyangora ahita andeba,
ndamubaza nti: nonese witeguye kunyumva!?
nawe ati: yego vuga ndakumva! njye: nd..ndag….
mubyukuri njye ndagunda cyane kabsa ndetse
niteguye…….. ntarakomeza mbona umukobwa
arikanze, agwa mukantu ndetse atangira gushoka
amarira mumaso, ubwo njye ibintu bitangira
kunyobera nanjye ngiramo ubwoba, niko guhita
mubaza nti: niko se ubayiki!? nawe ati: shn
rwose unyihanganire, ibyo ntago bishoboka kuko
harundi wagutanze kunkunda kandi sinakwifuriza
kubaho nkuko abayeho! njye: eheee! njye rwose
niyo nagukunda mba mumuriro ariko nzi ko
ngufite ntakibazo rwose! umukobwa: hoyaa!
wivuga utyo buriya……. atarakomeza mba
ndamubajije nti: ese uwo muntu wakuntanze ni
we mekkal wavugaga!?
.
umukobwa ati: ayiwee!have shn wivuga iriya
shitani ituma ntatuza nanjye ngo nsabane
ninshuti! njye: nonese mekkal we ni muntu ki!?
umukobwa: nyine nawe yankunze atyo ariko we
bitewe nimbaraga afite, ahita anjyana kungufu
ndetse twenda no kuzakora ubukwe! njye:
ayiwee! nonese uwo musore mukundana we
uzamureka usange mekkal!? umukobwa: shn
ntago nabikora kabsa, ntago namureka umukunzi
wanjye sally,ahubwo nuuko mekkal azamwica!
njye: ehheee! ngo sally se niko uwo
munyamahirwe yitwa!? umukobwa: yego niko
yitwa, gusa nyine….. atarakomeza mba
ndamubajije nti: nonese uwo sally andushiki ko
nanjye ngukunda kumurusha! umukobwa: have
rekera shn, ubwo se nawe ushaka kujya ubaho
wihisha iteka ryose!? njye: nonese sally arihisha!?
umukobwa: eheee! mekkal ahora amugira cyane,
niyo mpamvu twumvikanye ko tuzajya tuhurira
muririya supermarket wansanzemo, ahubwo ubu
watumye ambura!
.
njye: buryo se wabaga uje guhura numukunzi
wawe!? umukobwa: ehee! nyabuna urabe
utaruwoherjwe na mekkal, ndakwingize sibyo!?
njye: hoya ntago ndiwe, gusa ndakwizeza ko uko
byamera kose ntawe uzakuntwara, ubyemere
cyangwa ubyange, ndetse nuwo sally ntago
azakuntwara kuko uburyo ngukunda numva
nkubuze napfa pee! umukobwa: nanjye ariko sally
ndamukunda kandi yaragutanze,ahubwo reka
nigendere nkureke! ubwo umukobwa yavuze atyo,
mbona ntakindikintu nakongeraho ahubwo
umujinya uranyica, ndetse namarira azenga
mumaso hanjye, umukobwa abibonye mbona
nawe araturitse ararize, ahita ahaguruka ankora
kwitama ahita yigendera nanjye nsigaraho
numiwe numwiwe, umukobwa amaze kurenga
akubugabo karashira ndaturika ndarira ndetse
ndaboroga nicara hasi ndambura amaguru,
agahinda karanyica.
.
nakomeje kugenda nibaza kumagambo
umukobwa amaze kumbwira , nkumva kubyakira
birananiye, nakwibuka umushenzi ngo ni mekkal
nkumva uwamumpa namumira bunguri.
ngitekereza kuri mekkal nibuka ukuntu umukobwa
yambwiye ngo”” aramutse amubuze yahita
abica””, kumutima nti:” ese mana abo yahita yica
nibande, nibande umukobwa yavugaga!?”
nabyibajijeho ariko sinabitindaho cyane, hubwo
nahise mpaguruka ndataha, ngenda umuhanda
wose nsetibirenge nagahinda kenshi, mukugera
murugo mpita mpitira mugitanda ndaryama
ntanumuntu mvugsihije, mpaka mugitondo cya
kare numva mama arimo gukomanga kumuryango
wicyumba cyanjye. narahagurutse
ndamufungurira, mbona azanjye ibyo kurya
ndetse ahita ambaza ati: mwana wanjye ufite
ikihe kibazo ko mbona ntamahoro ufite!?
njye: mama natcyo nuko natashye umutwe
undya, mvuye kureba umupira! mama: ariko iyo
mipira wagiye uyireka, ngaho rya ubone ujye
kwishuri! ubwo nahise mfata imyaka ndarya dore
ko inzara yari yose, ntararangiza kurya neza
mbona message kuri phone yanjye, ndebye
mbona ni willy uyohereje agira ati:” hey bro,
noneho turahurira imbere ya conference room
dupange ya gahunda!!” ubwo kumutima nahise
nigira inama nti:” ariko se ubundi njye uwakora
nka willy nanjye nkashimuta uriya mukobwa
nkamutorokana!!” undi mutima ukaza uti:” hoya
wishimuta umwana wabandi!” mbese nkagira
imitima ibiri nkabura umwanzuro nafata.
.
ubwo nahise nitunganya vuba vuba, njya kwishuri
nihuta cyane ,nsanga ba justin bari hamwe willy
yavuze muri message, mpageze ndababaza nti:
willy se arihehe!? justin: ntago……
ataravuga,willy nawe aba arahageze,aza
yahumagiye aravuga ati: mwana gahunda ni
gahunda, imodoka tuza gukoresha nayibonye!
justin: wooow! ubwo kumugoroba gahunda ni
gahunda tu! marc: ariko mwana mwe murabona
alex adasa nkuwarwaye!? willy: rata mn, ntanjye
ndabona atameze neza kabsa! jsutin: niko se mn
alex, byagenze bite! cyangwa wamudada
yaguteye indobo sha! njye: wahora niki sha ko
byanshanze ahubwo. marc: byagenze bite se mn
alex, tubwire! njye: yambwiye ko afite undi
mutype witwa sally bakundana mwana! justin:
ahahahahah! nonese wacitse intege!? njye: wapi
sinamureka mn! marc: nonese se mn uwo
mukobwa wawe yakubwiye ko yitwa nde!?
.
njye: ayiweee!mn uziko…….. willy: utambwira ko
utamubajije izina, waba urumurezi kabsa! marc:
ibaze nukuri utazi izina rye kabsa, ubwo se
wavuga ngo uzamutsindira ntanizina rye uzi mn!?
njye: mn nagoswe kabsa,ureste ko nawe
ntaryanjye azi kuko twari duhuze mumutwe
byahatri….. justin: haha! ariko ntukabe umuswa
bigezaho mn, ubwo niki cyatumye utarimubaza!?
njye: ubundi njye nagiye mufata akaboko……….
ntangiye kubabwira uko byagenze byose, tubona
umukobwa winshuti ya angella araje afata willy
akaboko aravuga ati: willy ndakwingize ngwino
udutabare, angella byakomeye ntakintu arimo
gukora ngo keretse umubwiye ko umukunda!
uziko ejo yashatse kwiyahura tukamubuza!
willy:yeeeeh!ibyo uvuga se nibiki kandi! ngenda
umwihorere bana! njye: hoya willy genda basi
akubone, ibintu bitaba bibi kabsa! willy: cyangwa
reka njye kumureba arko kumugoroba gahunda ni
gahunda.
.
ubwo twe twahise tujya mwishuri, turiga mpaka
nimugoroba, birumvikana gahunda yarimwe ariko
njye nabanje guca murugo ngo nitegure mbike
nigikapu, ndetse mbanza kujya gukaraba muri
douche, mukuvayo nsanga kuri phone marc
yampamagaye inshuro eshanu, kumutima nti:”
mana yanjye, nishe gahunda yabandi!!” ubwo
ntakindi cyabaye, nahise niruka njya aho
twagombaga guhurira, mpageze nsanga…………….
ESE ALEX AZABONA UMUKOBWA YAKUNZE, ESE
YITWANDE!?
ESE LYDIA YASHIMUTSWE RA CYANGWA!?
ANGELLA SE WE KANDI USHAKA KWIYAHURA
BITE!?
MRS LYDIA PART 4
MRS LYDIA PART 4


text:
Gutekereza Ku Ijambo Bihindura Ubuzima Bwawe
“Ibiri muri iki gitabo cy’amategeko ntukarorere kubihamisha akanwa kawe,
ahubwo ujye ubitekereza ku manywa na nijoro kugira ngo ubone uko
ukurikiza ibyanditswemo byose. Ni ho uzahirwa mu nzira zawe,
ukabashishwa byose” (Yosuwa 1:8).
Gutekereza (Meditation) biri mu murongo w’ibyanditswe hejuru ntabwo bishaka kuvuga
imyitozo abantu bajya bakora aho usanga bayobora ibitekerezo byabo ku
busa. Ahubwo, ni igikorwa cy’Umwuka aho uhitamo kwerekeza ibitekerezo
byawe ku Ijambo ry’Imana. Itegereza ibivugwa muri uyu murongo: “Ibiri
muri iki gitabo cy’amategeko ntukarorere kubihamisha akanwa kawe; ahubwo
ujye ubitekereza amanywa na nijoro …” Ntabwo rero ari ugutekereza ku
kintu kibonetse cyose, ahubwo ni ku Ijambo.
Gutekereza cyangwa kuzirikana ku Ijambo ry’Imana nibyo bihindura ubuzima bwawe;
biraguhindura. Ibyo biterwa nuko Ijambo rifite umurimo mu buzima bwawe.
Kuzamurwa mu ntera kwawe, intsinzi, ubuzima bwiza, kwaguka no gukomera
byose biri mu Ijambo. Niyo mpamvu Pawulo, yandikira Timoteyo muri 1
Timoteyo 4:15 yamushishikarije kwitanga wese – byuzuye – ku bw’umurimo
w’Ijambo: “Ibyo ujye ubizirikana kandi abe ari byo uhugukiramo, kugira
ngo kujya mbere kwawe kugaragarire bose.” Nawe ukwiye kubigenza utyo.
Uhugukire Ijambo. Ureke rigire imbaraga mu buzima bwawe.
Tekereza abantu babiri b’abahanga, bakoresha neza ubwenge bwabo. Bombi
bakagerageza mu gihe kimwe; umwe agasoma ibitabo byose byo mu isi
akagira n’abarimu b’indashyikirwa bo kumwigisha. Maze undi agasoma bike
bishoboka, ariko akazirikana ku Ijambo! Nyuma y’imyaka 20, naguhamiriza
ko uwakomeje kuzirikana ku Ijambo azatunganirwa mu buzima kurusha
mugenzi we. Mushobora kwibaza uburyo mpamya ibi, ariko ni ukuri gufite
gihamya. Kuzirikana ku Ijambo ry’Imana hari icyo bikora ku mwuka wawe.
Umuntu w’umuhanga mu by’isi ashobora gusoma ikintu cyose maze akagisobanura mu buryo bwa gihanga, ariko umuntu ubwenge bwe bwakozweho n’amavuta
y’Imana we azagisobanura bihuje n’imyumvire y’Imana. Utitaye ku mwuga
wawe; waba uri umuganga, umunyamategeko, umunyapolitiki, cyangwa se
umukinnyi wa siporo, niwita ku Ijambo ry’Imana ukarizirikana, uzahinduka
indashyikirwa mu byo ukora.
Isengesho Data mwiza, Ijambo ryawe ni itabaza ry’intambwe zanjye kandi ni umucyo mu nzira yanjye, unyobora mu nzira nkwiye gucamo. Uko nzirikana ku Ijambo
ryawe, mpindurwa ubwiza ndibonamo, mu Izina rya Yesu. Amen.
Pst Chris


text:
uwahoze ari umuyisilamu muri Turikiya atanga ubuhamya bw’uko yahuye naYesu
Atangira ubuhamya bwe avuga ko avuka mu umuryango w’abayisilamu. Imyizerere ye n’imico ye n’ibimuranga byari Isilamu. Ntabwo yari yarigeze ahatirwa kujya muri isilamu ahubwo yisanze ariryo dini azi ryonyine.
Natangiye kwiga impamvu Amatorero ya gikirisitu atajya yemera idini ya isilamu. Kandi nabonaga bizera Yesu nk’Imana mu gihe twe tutamwizeraga nk’Imana.
Yahoraga yibaza uburyo Imana yari gutanga umwana wayo, kandi akibaza uburyo Yesu yari gukora ibyo yakoze iyo aza kuba ari umuhanuzi gusa. Yumvaga ko Imana itari kwemera ko Yesu abambwa.akumva ko ababariye abakirisitu bakurikira Yesu.
Yatangiye gushakisha amakuru ya Yesu kugirango azafashe abakirisitu kuko yumvaga barataye umurongo. Atangira kujya asoma bibiliya agirango azajye abona uburyo yigisha abakirisitu.
Rimwe inshuti ye yamubwiye ko ifite mugenzi we ujya umubwira ibya Yesu, ahita amuhamagara amubwira ko ashaka kuzitabira amateraniro y’abakirisitu. Ariko yari azi ko muri Turikiya ntamukirisitu n’umwe uhaba, kuko ntabwo yumvaga uburyo umunya Turikiya yaba umukirisitu. Yumvaga kubona abakirisitu bizamugora kuko abakirisitu ari bacye muri iki gihugu. Ariko ashimishwa nuko abakirisitu bemerera umuntu wese akaza mu materaniro.
Ageze yo yishimiye amateraniro kuko yasanze bagira umwanya wo kubaza ibibazo, icyumweru cyakurikiyeho yasabye mugenzi we ko bajyana mu materaniro, nuko uwo mugenzi we amusaba kumusura mu urugo amwereka filime yitwa “ Yesu Mesiya” ubwo yarebaga iyi filime yategereje ko yumva aho Yesu avuga ngo umuhanuzi uzaza nyuma yanjye muza mwizere, ariko aza gutangazwa nuko Yesu atigeze abivuga.
Abona ko abakirisitu batandukanye n’uko babavuga. Ahita afata umwanzuro wo kujya gusoma ubutumwa bwiza. Atangira kureba niba azakurikira Yesu cyangwa Muhamedi. Nyuma yo gukora ubushakashatsi yasanze Yesu yaravuze ngo ninjye nzira mu gihe Muhamedi yavuze ko ariwe muhanuzi wa nyuma.
Yohana: 14:6 yaravuze ngo ni jye nzira n’ukuri n’ubugingo nta wujya kwa Data ntamujyanye, arangije abaza mugenzi we niba mu isezerano rya kera hari ubundi buhanuzi bugaragaza Yesu, amwereka Zaburi, 22, Yesaya 53, Zaburi, 2. Nuko asoma iyo mirongo yose, nuko abona igaragaza kuza no kubambwa kwa Yesu.
Nyuma yo gusoma iyi mirongo yabonye neza ko Yesu ariwe nzira ukuri n’ubugingo, atangazwa no kubona uburyo yari yaraciriweho iteka kubera kutizera Yesu, atangira gusenga asaba Imana ngo imufashe.
Abona ko abandi bantu bizera ibindi bayobye kuko batizera Yesu. Avuga ko ubwenge budahagije kugirango umuntu amenye Imana, yabivugaga arimo asenga ngo Imana imwiyereke kuko atashakaga kongera kuyoba inzira.
Yasengaga avuga ko abantu bashobora gukora amakosa bakayobya abantu inzira agasenga asaba Imana ngo imuyobore inzira. Agahora asaba Imana ngo imwiyereke.
Nyuma y’igihe asenga aya masengesho yumvise ubuzima bwe buhindutse, asomye Bibiliya asangamo ibisubizo by’ibibazo byose yibazaga, yaka n’ibimenyetso bimwemeza ko Yesu ariwe nzira kandi ko ariwe akwiye gukurikirwa.
Mu mwaka wi 1996 nibwo yegurira ubuzima bwe bwose Yesu yemera kuyoborwa nawe.
Asoza abwira umuntu wese ushaka kumenya Imana ko akwiye gufungura amaso akareba Inzira Ukurin’Ubugingo ariwe Yesu.
charismanews.com.
Tuyishime [email protected]


text:
Abanyemari ntibakwiye kumva ko imari ishorwa mu bucuruzi gusa
Mu nama yahuje abikorera, abayobozi b’inzego z’ibanze, RDB na RALGA mu kurebera hamwe uburyo habaho ubufatanye hagati y’izi nzego mu guteza imbere igihugu; Minisitiri w’intebe Dr Habumuremyi Pierre Damien yashishikarije abikorera gucuka kuri Leta bakishakamo ibisubizo.
Muri iyi nama yarimo abayobozi b’intara, uturere, n’abashoramari batandukanye, haganiriwe ku buryo haramutse habayeho ubufatanye bwiza hagati y’abikorera n’inzego z’ibanze igihugu cyatera imbere bityo ijambo kwigira rikarushaho (...)
Mu nama yahuje abikorera, abayobozi b’inzego z’ibanze, RDB na RALGA mu kurebera hamwe uburyo habaho ubufatanye hagati y’izi nzego mu guteza imbere igihugu; Minisitiri w’intebe Dr Habumuremyi Pierre Damien yashishikarije abikorera gucuka kuri Leta bakishakamo ibisubizo.
Muri iyi nama yarimo abayobozi b’intara, uturere, n’abashoramari batandukanye, haganiriwe ku buryo haramutse habayeho ubufatanye bwiza hagati y’abikorera n’inzego z’ibanze igihugu cyatera imbere bityo ijambo kwigira rikarushaho gutezwa imbere hadategerejwe inkunga.
Nkubiri Alfred ukora ibikorwa by’ishoramari mu buhinzi n’ubworozi byo gucuruza ikawa mu turere turenga 10, yasabye abashoramari kutumva ko bajya mu mahanga kurangurayo ibyo bacuruza gusa, ko ahubwo banashora imari yabo mu giturage mu buhinzi kuko kuko na bwo bwinjiza.
Minisitiri w’intebe yasabye abashoramari bo mu Rwanda n’abikorera muri rusange kumva ko badakwiye gutegereza ubufasha buva kuri Leta, ko bo ubwabo bagomba kubanza kwishakamo ibisubizo bashora imari aho itari Leta ikaza ari umufatanyabikorwa wa kabiri. Ati “Mwumva iyo Nyakubahwa Perezida wa Repubulika agiye mu gace runaka abantu bamusaba ko abubakira hoteli. Ubundi ibi bigomba gukorwa namwe abikorera kuko biri mu bizatuma mwiteza imbere ndetse n’ako gace kagatera imbere, ariko kubera ko mutabikora ni yo mpamvu mubona Leta ibyikorera.”
Minisitiri w’intebe kandi yasabye abikorera gucika ku muco wo kumva ko gutera imbere ari ukujya mu mahanga gukora ubucuruzi, abasaba gushora imari hasi mu turere kuko hari byinshi batageraho kandi byabateza imbere.
Abayobozi b’uterere na bo bahawe impanuro ko bagomba kugirana imikoranire myiza n’abikorera bari mu turere twabo n’umuco wo kwambura ba rwiyemezamirimo ugacika burundu, basabwa icyakora kubikorana ubushishozi kuko hari ba rwiyemezamirimo badakora neza ibyo baba biyemeje cyangwa ntibanabirangize.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 1, 2-6.24-28c)
2Ku munsi wa gatanu w’ukwezi kwa kane – hari mu mwaka wa gatanu umwami Yoyakini ajyanywe bunyago – 3ubwo ijambo ry’Uhoraho ringeraho, jyewe Ezekiyeli mwene Buzi umuherezabitambo, mu gihugu cy’Abakalideya ku nkombe y’uruzi rwa Kebari. Aho ni ho ububasha bw’Uhoraho bwansesekayeho. 4Nuko ngo ndebe mbona umuyaga w’inkubi wahuhaga uturuka mu majyaruguru, mbona n’igicu kinini n’umuriro warabyaga n’umucyo impande zose; rwagati muri uwo muriro hakarabagirana nka zahabu. 5Muri icyo cyezezi, nahabonaga ikintu kimeze nk’ibinyabuzima bine byasaga n’abantu. 6Buri kinyabuzima cyari gifite umutwe w’impande enye n’amababa ane.
24Nuko numva ijwi ry’urusaku rw’amababa yabyo, rwari rumeze nk’umworomo w’amazi magari iyo byatambukaga; mbese rwose rumeze nk’umworomo w’amazi magari cyangwa nk’ijwi ry’Umushoborabyose, nk’urusaku rw’imbaga nyamwinshi cyangwa nk’imirindi y’ingabo. Byaba bihagaze amababa yabyo bikayabumba. 25Humvikana rero urusaku rwinshi, ruturutse kuri cya kintu kimeze nk’igisenge cyari hejuru y’imitwe y’ibinyabuzima. 26Hejuru y’icyo gisenge cyari kirambuye hejuru y’imitwe yabyo, hari ikindi kintu gisa n’ibuye ry’agaciro gakomeye gikoze nk’intebe y’ubwami; kuri iyo ntebe y’ubwami hejuru rwose, hakaba igisa n’umuntu. 27Hanyuma mbona wa wundi akikijwe hejuru y’urukenyerero n’ikintu gisa n’umuriro, no munsi y’urukenyerero akikijwe n’urumuri rurabagirana nk’umuringa; 28curwo rumuri rugasa kandi nk’umukororombya uboneka mu bicu ku minsi y’imvura, rwasaga mbese n’ikuzo ry’Uhoraho. Uko nakitegereje nitura hasi nubamye.
ZABURI (Zab 148, 1-2, 11-12, 13-14b)
Inyik/ Ijuru n’isi byuzuye ikuzo ryawe.
Nimusingirize Uhoraho mu ijuru,
mumusingize mwebwe abatuye hejuru y’ibicu !
Nimumusingize, bamalayika be mwese,
namwe ngabo ze mwese, nimumusingize !
Nimumusingize bami b’isi, hamwe n’amahanga yose,
bikomangoma byo ku isi namwe bacamanza,
basore namwe bakobwa b’inkumi,
basaza namwe kandi rubyiruko !
Bose nibasingize izina ry’Uhoraho,
kuko ari ryo rihatse ayandi yose,
n’ikuzo rye rigasumba ijuru n’isi :
bituma abayoboke be bamurata.
IBANGONDIRIMBO RIBANZIRIZA IVANJILI (2 Tes 2, 14)
Alleluya Alleluya.
Imana iduhamagarira gusangira ikuzo ry’Umwami wacu Yezu Kristu,
ibigirishije kwamamaza Inkuru Nziza.
Alleluya.
IVANJILI
+ Matayo (Mt 17, 22-27)
22Umunsi umwe Yezu n’abigishwa be bari bateraniye mu Galileya, arababwira ati “Umwana w’umuntu agiye gushyirwa mu maboko y’abantu, 23bakazamwica ariko akazazuka ku munsi wa gatatu.” Ibyo birabashavuza cyane. 24Bageze i Kafarinawumu, abasoresha b’Ingoro begera Petero baramubaza bati “Mbese Umwigisha wanyu ntatanga ituro ry’Imana ?” 25Arabasubiza ati “Araritanga.” Igihe bageze imuhira Yezu aramutanguranwa, aramubwira ati “Simoni, ubyumva ute ? Abami b’isi bahabwa na bande imisoro cyangwa amaturo ? Babihabwa n’abana babo cyangwa se na rubanda ?” 26Amushubije ati “Ni rubanda”, Yezu arongera ati “Nuko rero abana ntibabitegekwa. 27Nyamara kugira ngo tudaha urugero rubi bariya bantu, jya ku nyanja urohe ururobo. Ifi ya mbere uri bufate uyasamure; urayisangamo igiceri, ukijyane maze ukibaheho ituro ryanjye n’iryawe.”